MAO:681/17 - Markkinaoikeus\nEtusivu » Ratkaisut » Teollis- ja tekijänoikeudelliset asiat » MAO:681/17\nA on kantajana tekijänoikeutta koskevassa riita-asiassa diarinumero 2017/63, joissa vastaajana on Sputnik Oy.\nA on 2.11.2017 esittänyt asiassa väitteen asian valmistelusta vastaavan markkinaoikeustuomarin esteellisyydestä.\nA esittänyt, että markkinaoikeustuomari B on esteellinen käsittelemään tekijänoikeutta koskevaa riita-asiaa diarinumero 2017/63, joissa kantajana on A ja vastaajana Sputnik Oy.\nMarkkinaoikeustuomari B:llä on käsiteltävänä olevaan asiaan ennakkoasenne. Tämä ennakkoasenne on vaikuttanut prosessisuunnitelman laatimiseen eli siihen, miten kantajalle on annettu mahdollisuus esittää todistelua. Ennakkoasenne on vaikuttanut myös siihen, miten markkinaoikeustuomari on ollut yhteydessä oikeudenkäynnin osapuoliin ja miten kantajan pyyntöön vastaajan vastineessa esitettyjen väitteiden täsmentämisestä on suhtauduttu. Ennakkoasenne vaarantaa oikeudenmukaisen oikeudenkäynnin ja kantajan oikeuksien toteutumisen.\nMarkkinaoikeuden 1.11.2017 päivätyssä luonnoksessa prosessisuunnitelmaksi ilmoitettu aikataulu ei kohtele oikeudenkäynnin osapuolia tasapuolisesti. Kantajalla tulee olla oikeus esittää haluamansa todistelu ja lausua muusta esitetystä näytöstä. Todistelun rajoittamiselle tulisi olla oikeudenkäymiskaaressa säädetty peruste. Tällaisia perusteita ei kuitenkaan ole.\nKantajan nimeämää todistelua ei kyetä käsittelemään asianmukaisesti ja riittävällä tarkkuudella markkinaoikeuden prosessisuunnitelmassa esittämässä aikataulussa. Asiakirjanäytön osalta esitetty aikataulu tarkoittaisi sitä, että käsitellylle varatun tunnin aikana käytettävissä oleva aika kantajan asiakirjatodisteiden osalta olisi noin kuusi sekuntia sivua kohden ilman vastaajan kommenttipuheenvuorojen huomioon ottamista. Kantajan oman kuulemisen osalta varattu tuntia tarkoittaisi, että aikaa sivua kohden olisi noin 26 sekuntia. Prosessisuunnitelman mukainen, käytettävissä oleva aika on näin ollen riittämätön kantajan asiakirjanäytön vastaanottamiselle.\nAsiantuntijoiden kuulemisen suunniteltu ajoittaminen pääkäsittelyn ensimmäisenä päivänä rajoittaa sekin perusteettomasti kantajan oikeutta todistelun esittämiseen. Asiantuntijoiden kuulemisella näytön vastaanottamisen tuossa vaiheessa ei ole saavutettavissa etua asian käsittelyn kannalta, vaan pikemminkin asiantuntijoiden valottamien kokemussääntöjen merkitys tulisi tarkoituksenmukaisemmin arvioitavaksi sen jälkeen, kun muu asiassa esitettävä näyttö on otettu vastaan.\nAsiassa ei ole esitetty perusteita sille, miksi kantajan todistajana kuultavaksi nimeämää C:tä ei kuulla oikeudenkäymiskaaressa säädetyssä ja kantajan edellyttämässä aikataulussa. Markkinaoikeustuomari B on katsonut, että C:n, jota vastapuoli ei ole nimennyt todistajaksi, pääkuulustelun suorittaa vastaajan asiamies. Markkinaoikeustuomari B on dispositiivisessa riita-asiassa tulkinnut vastaajan ilmoitusta "varataan oikeus kuulla" vastaajamyönteisesti ja todisteiden nimeämiselle asetetun määräpäivän sitovuuden vastaisesti. Kantajan tulisi todistajan nimenneenä asianosaisena suorittaa pääkuulustelu.\nKantajan asiamiesten kanssa käydyssä keskustelussa markkinaoikeustuomari B on ilmoittanut ymmärtävänsä, että prosessisuunnitelma vaarantaa kantajan oikeusturvan. Sen jälkeen kun markkinaoikeustuomari B oli keskustellut vastaajan asiamiehen kanssa hän on kuitenkin ilmoittanut, että markkinaoikeus toimii aiempaan keskusteluun nähden täysin päinvastaisella tavalla. Puhelimitse tapahtunut yhteydenpito asianosaisiin on johtanut markkinaoikeustuomarin vaihteleviin ja epäjohdonmukaisiin kannanottoihin sekä prosessinjohdon epäonnistumiseen.\nVastaajan vastaus on ollut sisäisesti ristiriitainen ja täsmentymätön. Valmistelun aikana ja suullisessa valmisteluistunnossa markkinaoikeustuomari B on laiminlyönyt kantajan pyynnön siitä, että vastaajan tulisi yksilöidä väitteensä ja kiistämisensä perusteet. Tämä on johtanut siihen, että prosessin kohde on keskeisiltä osin edelleen täsmentymätön. Markkinaoikeustuomari B on päättänyt asian valmistelun tietoisena näistä seikoista ja kantajan väitteistä.\nTuomarin esteellisyydestä on säädetty oikeudenkäymiskaaren 13 luvussa. A on esittänyt, että markkinaoikeustuomari B:llä on vastaajaa suosiva ennakkoasenne. Markkinaoikeus katsoo, että esitetyn esteellisyysväitteen ja sen perustelujen johdosta asiassa on kysymys siitä, onko B esteellinen käsittelemään kysymyksessä olevia riita-asioita oikeudenkäymiskaaren 13 luvun 7 §:n 2 momentissa tarkoitetun ennakkoasenteeseen perustuvan esteellisyysperusteen nojalla ja siitä, onko B esteellinen pykälän 3 momentin yleislausekkeen nojalla.\nSiltä osin kun esteellisyysperusteena on viitattu kantajan mahdollisuuteen esittää todistelua, kysymys on riita-asian valmistelusta vastaavan markkinaoikeustuomarin menettelystä ja ratkaisuista liittyen nimettyjen asiantuntijoiden kuulemisen ajoittamiseen pääkäsittelyssä, vastaajan asiakirjatodistelulle varattuun käsittelyaikaan sekä yhden todistajan osalta siitä, kumman asianosaisen avustaja suorittaa todistajan pääkuulustelun.\nAsiantuntijoiden kuulemisen ajankohdan osalta on oikeudenkäymiskaaren 17 luvun 48 §:n 1 momentissa todettu, että riita-asiassa kuulustellaan ennen muun suullisen todistelun vastaanottamista asianosaisia, jollei tuomioistuin erityisestä syystä päätä toisin. Todistajan ja asiantuntijan kuulemisesta on säädetty mainitun luvun 49 §:ssä, jossa ei kuitenkaan ole todettu, missä järjestyksessä kuuleminen tulisi suorittaa. Näin ollen pääsääntöisesti asianosaisten kuulemisen jälkeen tapahtuva todistajien ja asiantuntijoiden kuulemisessa noudatettava järjestys on jätetty tuomioistuimen harkintavaltaan. Markkinaoikeus katsoo, että prosessinjohtoon liittyvä kuulemisjärjestystä koskeva päätös ei osoita tuomarissa sellaista ennakkoasennetta, että tämän puolueettomuuden voitaisiin katsoa vaarantuneen, vaikka asianosainen olisi ollut kuulemisjärjestyksestä toista mieltä.\nVastaajan asiakirjatodistelulle pääkäsittelyssä varattavan käsittelyajan arviointi osana prosessisuunnitelman laatimista kuuluu asian valmistelusta vastaavan tuomarin prosessinjohtoon. Tältä osin markkinaoikeus viittaa oikeudenkäymiskaaren 17 luvun 54 §:ään, jonka mukaan asiantuntijalausunto, asiakirja, katselmuskohde sekä 24 §:ssä tai 47 §:n 2 momentissa tarkoitettu kertomus tai lausuma on pääkäsittelyssä esiteltävä tarpeellisilta osiltaan. Lain esitöiden (HE 46/2014 vp s. 112) mukaan oikeudenkäynnin sujuvuuden kannalta epäkohtana voidaan pitää sitä, että laissa velvoitetaan asiakirjan taikka kertomuksen tai lausunnon lukemiseen epätarkoituksenmukaisen laajasti. Esimerkiksi asiakirja tai asiantuntijalausunto voi olla hyvin laaja, mutta vain vähäisellä osalla asiakirjasta tai lausunnosta on merkitystä näyttönä asiassa. Todistelun kontradiktorisuuden turvaamiseksi riittää, että asianosainen esittelee kertomuksen tai lausunnon todistelun kannalta tarpeellisilta osiltaan. Näin asiaan vaikuttava näyttö tulee osaksi oikeudenkäyntiaineistoa ja asianosaiset voivat lausua siitä. Tilanne voi olla sekin, ettei asiakirjasta ja sen sisällöstä ole mitään erimielisyyttä asianosaisten kesken tai että asiakirjasta on saatu riittävä selvyys jo sen laatijaa kuulusteltaessa. Jos tuomioistuin näin toteaa, ei ole tarvetta käydä asiakirjaa läpi lainkaan.\nMarkkinaoikeus viittaa lain esitöihin ja toteaa, että tuomarilla on laaja harkintavalta sen arvioimisessa, kuinka laajalti ja yksityiskohtaisesti joka tapauksessa oikeudenkäyntiaineistoon kuuluvaa kantajan asiakirjatodistelua tulee käydä läpi pääkäsittelyssä. Markkinaoikeus katsoo, että edellä todettu kantajan asiakirjatodisteluun liittyvä prosessinjohdollinen päätös ei osoita ennakkoasennetta, jonka perusteella voitaisiin katsoa tuomarin puolueettomuuden vaarantuneen.\nOikeudenkäymiskaaren 17 luvun 49 §:n 2 momentin ensimmäisen virkkeen mukaan pääkuulustelusta huolehtii se osapuoli, joka on nimennyt kuultavan. Mainitun pykälän 1 momentin mukaan tarvittaessa voidaan kuitenkin poiketa 2 momentissa säädetystä. Näin ollen tuomarin prosessinjohtoon kuuluu myös sen ratkaiseminen, kumman asianosaisen avustaja esittää nimetylle todistajalle ensin kysymyksiä eli suorittaa pääkuulustelun. Erityisesti tilanteessa, jossa myös vastaaja on ilmoittanut varaavansa mahdollisuuden esittää todistajalle kysymyksiä, tältä osin tehdyn prosessinjohdollisen ratkaisun ei voida katsoa merkinneen vastaajan suosimista ja vaarantaneen kantajan oikeutta näytön esittämiseen tai kysymysten esittämiseen todistajalle. Tehty ratkaisu ei siten osoita tuomarin puolueettomuuden vaarantavaa ennakkoasennetta.\nSiltä osin kun väitetyn esteellisyyden osalta on viitattu markkinaoikeustuomarin yhteydenpitoon oikeudenkäynnin osapuoliin riita-asian valmistelun aikana, markkinaoikeus toteaa, että tuomarin normaaliin prosessijohtoon liittyy tarvittavassa määrin yhteydenpito asianosaisten avustajiin asian valmisteluvaiheessa. Tältä osin ei ole esitetty, että markkinaoikeustuomarin yhteydenpito ei olisi kohdellut tai informoinut asianosaisia tasapuolisesti tai että markkinaoikeustuomari olisi ilman asiallisia perusteita toiminut selvästi pelkästään toisen asianosaisen eduksi. Pelkästään yhteydenpidon jälkeen tapahtuvaa prosessisuunnitelman muuttamista ei voida pitää merkkinä puolueettomuuden vaarantavasta ennakkoasenteesta.\nEsteellisyysväitettä on perusteltu vielä sillä, että markkinaoikeustuomari ei olisi ottanut huomioon kantajan pyyntöä vastaajan vastineessa esitettyjen väitteiden täsmentämisestä. Oikeudenkäymiskaaren 5 luvun 19 §:n 1 ja 2 kohdan mukaan valmistelussa on selvitettävä asianosaisten vaatimukset ja niiden perusteet ja se, mistä asianosaiset ovat erimielisiä. Mainitun luvun 21 §:n 1 momentin mukaan tuomioistuimen on valmistelussa huolehdittava 19 §:ssä säädettyjen tavoitteiden toteutumisesta ja siitä, että asianosaiset mainitsevat kaikki seikat, joihin he haluavat vedota. Pykälän 2 momentin mukaan, jos asianosaisen kirjallinen tai suullinen lausuma on epäselvä tai puutteellinen, tuomioistuimen on tehtävä hänelle asian selvittämistä varten tarpeelliset kysymykset.\nMarkkinaoikeus toteaa, että asian valmistelusta vastaavalla tuomarilla on velvollisuus aktiivisen prosessinjohdon keinoin pyrkiä selventämään ja täsmentämään mahdollisesti puutteelliset tai epäselvät asianosaisten vaatimukset ja niiden perusteet. Vaatimusten ja perusteiden selventämisellä on merkitystä muun ohella tuomioistuimen laatiessa oikeudenkäymiskaaren 5 luvun 24 §:n 1 momentissa edellytetyllä tavalla kirjallisen yhteenvedon asianosaisten vaatimuksista, niiden perusteista sekä tarvittaessa todisteista ja siitä mitä kullakin todisteella aiotaan näyttää toteen.\nNyt kysymyksessä olevassa asiassa asian valmistelusta vastannut markkinaoikeustuomari on laatinut yhteenvedon, jota asianosaisten kommenttien johdosta on vielä kaksi kertaa täydennetty ja muokattu. Markkinaoikeus katsoo, edellä todettuun viitaten, että markkinaoikeustuomari on pyrkinyt asianosaisten vaatimusten ja niiden perusteiden selventämiseen ja täsmentämiseen, eikä asiassa ole mitään selvitystä siitä, että markkinaoikeustuomari olisi laiminlyönyt selventämis- ja täsmentämisvelvollisuuteensa tavalla, joka antaisi aiheen epäillä hänen puolueettomuuttaan.\nMarkkinaoikeus toteaa, että ne seikat, joihin esteellisyysväitteen tueksi on vedottu, liittyvät markkinaoikeustuomarin toimintaan asian valmistelussa. Markkinaoikeus katsoo, että kyseiset toimenpiteet ja yhteydenotot asianosaisten asiamiehiin ovat olleet osa tuomarin harjoittamaa asianmukaista prosessinjohtoa, jolla on pyritty valmistelemaan kyseessä olevan asian käsittelyn jatkamista ja keskitetyn sekä välittömän pääkäsittelyn toteutumista markkinaoikeudessa. Asiassa ei ole tullut ilmi mitään selvästi yksilöitävissä olevaa olosuhdetta tai seikkoja, joiden perusteella olisi objektiivisesti arvioitavissa, että markkinaoikeustuomarilla olisi käsiteltävään asiaan, asianosaisiin tai asiassa muutoin esiintyviin henkilöihin sellainen suhde, joka vaarantaisi hänen puolueettomuutensa.\nMarkkinaoikeus hylkää B:n väitteen tuomarin esteellisyydestä.\nAsian ovat yksimielisesti ratkaisseet markkinaoikeuden ylituomari Kimmo Mikkola sekä markkinaoikeustuomarit Ville Parkkari ja Eeva-Riitta Siivonen.


Teatteri&Tanssi-lehti » Artisticus politicus\nAnnukka Ruuskanen: Kommentoidessaan Venäjän presidentin vaaleja (HS 29.2.) kirjailija Edvard Radzinski totesi, että kansan enemmistö ei ole kiinnostunut vapaudesta vaan tasa-arvosta. Jos uskomme tähän, tulisiko omaa presidentinvaalikampanjaamme ja taiteilijoiden vahvaa mukaan lähtemistä siihen tulkita siten, että myös suomalaisille taiteilijoille tasa-arvo on vapautta tärkeämpää? Pekka Haaviston kampanjahan oli monella tavalla tasa-arvokampanja. Ja toisaalta ajattelen, että sitoutuminen kehen tahansa poliitikkoon on eräänlaista luopumista vapaudesta.\nMinna Tawast: En pidä taiteilijoiden Haaviston kampanjaan osallistumista vielä kovin vahvana merkkinä sitoutumisesta politiikkaan. Kyyninen huomautus on, että Haaviston kampanja edusti humaaneja arvoja, joiden takana kulttuuri-ihmisten on yleensä helppo seistä. Kaikkihan ovat hyvän puolella pahaa vastaan. Arkinen politiikan teko on sitten konkreettisia valintoja – usein tilanteissa, joissa jako hyvään ja pahaan ei ole selkeä: tästä budjettineuvottelut on hyvä esimerkki. Luulen, että monikaan meistä ei tulisi niistä neuvotteluista entisenlaisena ulos.\nAR: Haavistolaisessa liikehdinnässä oli mukana vahvasti tunteellista yhteisöllisyyden kaipuuta, jossa ilmeni sukulaisuutta vaikkapa 1960-luvun hippiliikkeeseen. Sekin vastusti sotaa ja kapinoi keskiluokkaisia ja konservatiivisia arvoja vastaan. Myös Haaviston kannatusjoukkojen keskeisiä ihanteita olivat suvaitsevaisuus ja protesti vallinnutta seksuaalinormistoa vastaan. Arvoajattelun rinnalla ihmisille vähintään yhtä vahva vaikutin tuntui olevan toimiminen yhdessä, tunne siitä, että voi pitkästä aikaa kuulua johonkin toisten kanssa. Tällainen henki poliittisesta toiminnasta on viime aikoina lähes tyystin puuttunut.\nMT: Yhteisöllisyyden kaipuu tuntuu olevan aitoa. En vai ole varma, ollaanko aina valmiita maksamaan sen hinta. Yhteisössä oleminen ja täydellinen vapaus eivät onnistu yhtä aikaa.\nHS:n juttusarjassa venäläinen rocktähti Juri Shevtshuk kertoi (HS 28.2.), kuinka sivistynyt nuoriso aiemmin harrasti rockia, nyt politiikkaa. Voisiko Suomessa käydä näin? Mitä pitäisi tapahtua, että politiikasta tulisi seksikästä? Katastrofi? Se vapauden menetys? Luulen, että kulttuuriväki ei lähde suureen yhteiseen liikkeeseen, ennen kuin tarpeeksi merkittävät perusedut ovat uhattuina. Silloin valmius poliittisen liikkeen vaatimiin kompromisseihin on suurempi.\nAR: Venäjällä vastakkain asettelu myös kulttuuriväen keskuudessa on vahva, sellainen saa yleensä ihmiset aktivoitumaan. Venäjällä on valtava määrä taiteilijoita, jotka toimivat todella marginaalissa suhteessa vaikkapa suomalaiseen tilanteeseen. Putinin kampanjaan taas osallistui paljon huipulle päässeitä kulttuuri-ihmisiä ja merkittävien taidelaitosten johtajia. Tällainen asetelma panee väkisinkin kysymään, ovatko he mukana vilpittömästä halustaan.\nSuomessa taiteilijoiden ja kulttuuriväen suhde valtaan ja valtaapitäviin elää jopa hupaisassa ambivalenssissa. Kovaääninen kriittisyys istuvaa presidenttiä kohtaan nielaistaan sujuvasti, kun taiteilija saa postiluukustaan kutsun vaikkapa linnan juhliin. Ihminen on ihminen, ja egoa voiteleva näyttäytyminen ajaa usein kepeästi yli periaatteista. Ja tästähän on kautta aikojen syntynyt koko joukko myös hyvää taidetta, kuten draamaa.\nMT: Suomen kaltaisessa yhteiskunnassa linnan juhlista kieltäytyminen herättää kysymyksen, mihin juhliin kieltäytyjä suostuisi menemään? Onko hän demokraattisesti valittuja vallanpitäjiä vastaan vai demokratiaa vastaan? Ketkä siellä ovat niitä, joiden kanssa ei voi kilistää? Venäjällä valtiollisen taide-eliitin huipulle ei nousta kritisoimalla. Putinin juhliin ei toisinajattelijoita kutsuta – toisin kuin meillä.


Juvan seurakunnan 570 -vuotisjuhlajumalanpalvelus 15.1.2012 | Piispa Seppo Häkkinen\nJuvan seurakunnan 570 -vuotisjuhlajumalanpalvelus 15.1.2012\nKun Johannes oli vangittu, Jeesus palasi Galileaan ja julisti Jumalan evankeliumia. Hän sanoi: »Aika on täyttynyt, Jumalan valtakunta on tullut lähelle. Kääntykää ja uskokaa hyvä sanoma!»(Mark. 1:14-15)\nJuhlapäivän evankeliumi sisältää Jeesuksen julkisen toiminnan "avajaispuheen". Tähän asti hän on valmistautunut tulevaan tehtäväänsä. Nyt alkavat tositoimet. Puhe on lyhyt ja dramaattinen. "Aika on täyttynyt, Jumalan valtakunta on tullut lähelle. Kääntykää ja uskokaa hyvä sanoma!"\nAjanlaskumme lähtökohtana on Jeesuksen syntymä. Hän ei siis liioitellut sanoessaan: "Aika on täyttynyt." Jeesuksen mukana alkoi uusi tapa laskea aikaa. Hänessä Jumalan valtakunta on tullut lähelle. Ennen Jeesusta taivas oli kaukana. Kristinuskoa edeltävissä uskonnoissa Jumala ja taivas olivat kaukaisuudessa ja tavallisella ihmisellä ei ollut sinne juuri pääsyä. Jumalaa tuli lähestyä suoritusten ja monimutkaisten uhritoimitusten kautta. Jumala oli ankara ja vaativa. Aikojen käänne tapahtui, kun Jumala itse laskeutui alas taivaasta Pojassaan Jeesuksessa Kristuksessa. "Taivasten valtakunta on lähellä" on toteamus, joka viittaa Jumalan lupausten messiaaniseen täyttymiseen. Jumala on laskeutunut alas, tähän maailmaan, meidän ihmisten keskelle. Hänen mukanaan tuli uudenlainen ymmärrys Jumalasta. Jeesuksen työn tuloksena maailmaan tuli uusi käsitys ihmisen arvosta ja lähimmäisen rakastamisesta.\nAikanaan tämä sanoma saavutti myös Pohjolan. Maahamme evankeliumin sanoma saapui sekä idästä että lännestä. Näin tapahtui myös täällä Juvalla. Remojärven kreikkalaiskatolinen kappeli oli ensimmäinen Juvan alueelle rakennettu kristilliselle jumalanpalvelukselle pyhitetty huone. Roomalaiskatolisen kirkon vaikutus levisi tänne viimeistään 1300-luvulla. Savilahden seurakunnan kappeliseurakunnaksi Juva tuli joskus 1300-luvun loppupuolella.\nTammikuun 19. päivänä 1442 piispa Maunu Tavast ja juvalaisten edusmiehet allekirjoittivat Turussa sopimuksen. Asiakirjassa todetaan edustajien nimien luettelon jälkeen, että "yhteisen kansan puolesta, joka Juvan kappelia asuu, ovat tulleet yksimielisiksi papin asettamisesta Juvalle ja pappilasta ja muista seikoista, jotka siihen kuuluvat." Tämä sopimus merkitsi Juvan seurakunnan perustamista 570 vuotta sitten. Samalla sitä voi pitää myös kunnan syntyajankohtana, toimivathan Juvalla kunta ja seurakunta yhdessä aina vuoteen 1868 saakka.\nSeurakunnan perustaminen tarkoitti paikallisyhteisön syntymistä. Täällä elävät ihmiset halusivat itse kantaa vastuuta omista asioistaan, rakentaa omaa tulevaisuuttaan ja huolehtia kaikinpuolisesta hyvinvoinnista. Tämän tahtonsa juvalaiset ilmaisivat yksimielisesti, kuten sopimuksessa sanotaan. Konkreettisesti se on merkinnyt sitä, että yhdessä pidettiin huolta köyhistä ja sairaista, heistä jotka eivät kyenneet itse itsestään huolehtimaan. Seurakuntaan perustettiin köyhäintaloja ja sairashuoneita. Kirkon välityksellä täälläkin jouduttiin eurooppalaisen sivistyksen yhteyteen. Kirkko loi kansankielen ja opetti kansan lukemaan. Seurakuntaan perustettiin kouluja ja opetettiin ihmisiä. Pappiloiden viljelykset olivat hyvänä esikuvana ympäristön väestölle. Tällaista listaa voisi jatkaa. Vuosisatojen ajan Juvalla on julistettu ihmisen arvoa, lähimmäisenrakkautta, anteeksiantamusta, sovintoa sekä toivoa, joka yltää yli kuoleman rajan. Näiden ajattomien totuuksien kautta kristinusko on luonut yhteiskuntamme arvopohjaa, joka yhä vaikuttaa vahvalla tavalla. Tätä kaikkea ja vielä paljon muuta sopimus 19.1.1442 papin palkkaamisesta on Juvalle ja juvalaisille merkinnyt. Juhlapäivänä on tätä syytä muistaa ja olla siitä kiitollinen.\nJuvan historiasta voi lukea, ettei kaikki ole aina tapahtunut helposti ja yksinkertaisesti. Toisinaan on yksimielisyyskin puuttunut. Myös seurakunnan elämään ja pappien toimintaan on sisältynyt joskus kaikenlaisia ongelmia. Silti tätä yhteisöä on rakennettu jo 570 vuoden ajan, yhteistoimin etsitty yhteistä hyvää, tehty työtä täällä elävien parhaaksi, etsitty eväitä tulevaisuutta varten. Sopimuksesta on pidetty kiinni. Juvalla on toimittu yhteiseksi hyväksi ja paikallisyhteisön parhaaksi, jotta täällä olisi hyvä elää.\nKun parhaillaan pohditaan kuntien ja seurakuntien rakennemuutoksia, tämä opetus historiasta on tarpeen muistaa. Peruskysymyksenä on, mikä edistää ihmisten ja yhteisön hyvää. Miten turvataan niin täällä Juvalla kuin kaikkialla muuallakin Suomessa asuvien elinmahdollisuudet? Miten taataan kaikille tasavertaisesti mahdollisuus niihin palveluihin, jotka lain mukaan kansalaisille kuuluvat? Ja miten oikeudenmukaisesti jaetaan siitä aiheutuvat vastuut ja kustannukset? Miten huolehditaan siitä, että yksityinen kuntalainen ja seurakuntalainen voi sanoa: Täällä minun on hyvä elää, tähän yhteisöön minä kuulun, tästä kannan vastuuni, täällä minusta pidetään huolta?\nHyvät seurakuntalaiset. Juvan juhlapäivänä on hyvä katsoa menneisyyteen ja nähdä, mitä oman seurakunnan perustaminen on merkinnyt. Kuitenkaan kirkon merkitys ei tyhjenny siihen näkyvään toimintaan, mitä edellä olen kuvannut. Siksi on erityisen tarpeellista kuulla, mitä Jeesus sanoo tämän päivän evankeliumissa.\nJeesuksen saarnan lähtökohta oli: "Aika on täyttynyt." Tämä johdatti kuulijat kysymään, mitä nyt on tapahtunut ja kuinka se minua koskee. Oli tullut historian käännekohta. Se koski jokaista. Messias oli tullut, maailman Vapahtaja, jokaisen ihmisen Lunastaja. Siksi tätä aikaa ei saanut hukata. Tilaisuudesta tuli ottaa vaarin. Siksi Jeesuksen viesti on sekä kehotus että vetoomus: tehkää parannus ja uskokaa hyvä sanoma.\nSaksalaisen Rolf Hochhuthin näytelmässäSijainenon mottona: "Varo niitä ihmisiä, joiden Jumala on taivaassa!" Yksipuolinen uskontulkinta voi johtaa siihen, että ihminen väheksyy tai unohtaa tämän ajallisen elämän, lähimmäisen ja yhteisen hyvän. Vilpitön uskonelämä on aina synnyttänyt vastuuta lähimmäisistä ja heidän hyvinvoinnistaan sekä koko yhteisön tulevaisuudesta. Ehkä nykyään pitäisi sanoa: "Varo niitä ihmisiä, joiden Jumala on vain maassa!" Aito usko pitää esillä myös iäisyysnäköalaa. Se ei saa meiltä nytkään unohtua. Siitä Jeesus evankeliumissa muistuttaa.\nKatekismuksemme mukaan "Jumalan valtakunta on Jumalan läsnäoloa ja vaikutusta tässä maailmassa ja ikuisuudessa". Jeesuksessa Jumalan valtakunta on tullut lähelle. Se tarkoittaa, että Kristuksessa alkoi uusi historia. Kohtaamme hänessä myös taivaan todellisuuden. Jeesuksen, kristinuskon eikä kirkon merkitys ole vain tässä ajallisella elämässä ja näkyvässä todellisuudessa. Jumalan pelastushistoria tähtää myös tuonpuoleiseen pelastukseen. »Niin on Jumala maailmaa rakastanut, että hän antoi ainokaisen Poikansa, ettei yksikään, joka häneen uskoo, hukkuisi, vaan hänellä olisi iankaikkinen elämä» (Joh 3:16). Tästä taivaan valtakunnasta päästään osalliseksi siellä, missä uskotaan Jeesukseen.\nKatekismuksemme opettaa Jumalan valtakunnasta: "Isä meidän -rukouksessa pyydämme, että Pyhä Henki asuisi sydämessämme ja vakuuttaisi meidät Jumalan rakkaudesta. Jumala tahtoo joka päivä sanallaan ja Hengellään hallita ajatuksiamme ja tekojamme, jotta uskoisimme yksin häneen ja olisimme Kristuksen kuuliaisia seuraajia."\nJos tämä pyyntö saa toteutua juvalaisten sydämissä, silloin Juvalla on hyvä elää myös tulevaisuudessa.


Myydään Omakotitalo 5 huonetta - Kokkola Halkokari Salmenhaantie 5 - Etuovi.com 573419\nEtusivu > Kokkola > Halkokari > Kohde 573419\n5h, k, kph, s, wc, 174,0 m², 198 000 €\nOmakotitalo, Kokkola, Halkokari, Salmenhaantie 5\nHei! Haluaisin lisätietoja kohteesta: Salmenhaantie 5, Halkokari, Kokkola (http://www.etuovi.com/kohde/573419).\nTäystiilitalo, erittäin hyvällä sijainnilla 1559m2 omalla tontilla Halkokarilla. 3mh,kirjasto, ruokasali, olohuone korotetulla katolla, takkahuone, keittiö, pesuhuone ja sauna=n.170m2 sekä 1mh,oh,keittokomero ja pesuhuone=46m2 omalla sisäänkäynnillä,lämminvesivaraajalla ja sähkömittarilla. Autotalli, varastotilaa, maakellari. Oman aikansa helmi, rakennettu laadukkaista materiaaleista. Varaa oma esittelyaika!\nSalmenhaantie 5, Halkokari, Kokkola\n174,0 m², 198 000 €\nSalmenhaantie 5, 67300 Kokkola\nMuut lisätiedot: Ostajalle tulevat kulut; kaupan varainsiirtovero 4%, kaupanvahvistajan kulut 120€.\nSähkö. leivinuuni 1980, puuhella. Takka\nRakennusmateriaali: Täystiili. väliseiniä puu ja tiiliPintamateriaali: Keittiö: Seinät: maali, lattia: muovi. Olohuone: Seinät: tapetti, lattia: parketti. Makuuhuone 1: Seinät: tapetti, lattia: muovi. Makuuhuone 2: Seinät: maali, lattia: muovi. Makuuhuone 3: Seinät: tapetti, lattia: parketti. Sauna: Seinät: paneli, lattia: laatta. Kylpyhuone: Seinät: laatta, lattia: laatta. Eteinen: Seinät: puu/maali, lattia: korkki. Wc: Seinät: laatta, lattia: muovi. Apukeittiö: Seinät: maali, lattia: muovi. Kirjasto: Seinät: tapetti/tiili, lattia: kokolattiamatto. Ruokasali: Seinät: tapetti, lattia: parketti. Takkahuone: Seinät: tiili/puu, lattia: laatta, kattopaneelit talossa lapinhonkaa.\nMineriitti. Katto alkuperäinen. Pieniä vuotoja, jotka korjattu.\nJääkaappi uusittu n. 5 vuotta sitten, sähköliesi alkuperäinen, kaikki levyt ei toimi, liesituuletin hormi, alkuperäinen, leivinuuni, kaapistot alkuperäiset, kiinteät valaisimet, pöytätasojen materiaali laminaatti. Puuhella.\nSauna, sähkökiuas, kylpyhuone alkuperäinen, erillinen wc alkuperäinen, suihku, suihkuseinä, peilikaappi, kaapit, pesukoneliitäntä apukeittiössä, lattialämmitys koko talossa, ei pienessä asunnossa., kiinteät valaisimet.\nVaatehuone, kylmät varastot\nPalvelut: Lähin kauppa, jossa myös postipalvelut n. 700m. Keskustan palvelut n. 2,5 km. Koulut: Halkokarin alakoulu 1,2km. Päiväkoti: Halkokarin päiväkoti n. 700m.\nFI:573419, AI:613623, CT:2016-09-08T17:32:26.455+03:00, MT:2017-04-23T18:08:15.051+03:00, PT:2016-09-08T17:32:26.439+03:00, OI:410, DISI:700, CIC:573419


Liikenne ja kuljetukset | ibid\nTieliikenne 2018 -teos on kattava tieliikenteen lainsäädännön tietopaketti, joka sisältää kaikki merkittävät tieliikenteeseen, kuljetuksiin, ajoneuvoihin ja niiden rekisteröintiin, verotukseen, liikennevahinkoihin ja liikennerikkomuksiin liittyvät säädökset ajantasaistettuna.\nTieliikenteen käsikirja 2018\nTieliikenteen käsikirja on perusteellinen hakuteos liikennesäädösten yksityiskohdista ja niiden tulkinnasta. Vuosittain ilmestyvä teos sisältää tieliikennettä koskevan lainsäädännön kommTieliikenteen käsikirja on perusteellinen hakuteos liikennesäädösten yksityiskohdista ja niiden tulkinnasta.\nVesiliikenteen säädökset 2017 on markkinoiden ainoa vesiliikenteen säännökset kattavasti sisältävä teos. Kirja sisältää yleiset kaikkia vesilläliikkujia ja aluksia koskevat määräykset sekä vesikulkuväyliä ja niillä liikkumista sekä kalastusta koskevat määräykset.\nTieliikenne 2017 -teos on kattava tieliikenteen lainsäädännön tietopaketti, joka sisältää kaikki merkittävät tieliikenteeseen, kuljetuksiin, ajoneuvoihin ja niiden rekisteröintiin, verotukseen, liikennevahinkoihin ja liikennerikkomuksiin liittyvät säädökset ajantasaistettuna.\nVaarallisten aineiden kuljetus tiellä 2017\nKattavaan kirjaan on koottu vaarallisten aineiden kuljetusta tiellä koskevat säädökset.\nVaarallisten aineiden kuljetus rautatiellä 2017\nKattavaan kirjaan on koottu vaarallisten aineiden kuljetuksia rautatiellä koskevat säännökset ja näitä kuljetuksia koskevat ohjeet.\nHelppokäyttöistä käsikirjaa täydentää säädösvalmistelussa mukana olleiden asiantuntijoiden kirjoittama johdanto-osa.\nVesiliikenteen säädökset 2016\nTieliikenteen käsikirja 2016\nTeokseen on koottu kattavasti räjähdysvaarallisia aineita koskevat säädökset. Teoksessa on kemikaalilaki, laki räjähdysvaarallisista aineista sekä keskeiset räjähteitä, räjäytystyötä, neste- ja maakaasua sekä öljylämmityslaitteita koskevat säädökset.\nVaarallisten aineiden tiekuljetuksia koskevat määräykset ovat muuttuneet vuonna 2015. Tähän kirjaan on koottu vaarallisten aineiden kuljetuksia tiellä koskevat säädökset ja määräykset.\nVaarallisten aineiden kuljetus rautatiellä 2015\nVaarallisten aineiden rautatiekuljetuksia koskevat määräykset ovat muuttuneet vuonna 2015. Tähän kirjaan on koottu vaarallisten aineiden kuljetuksia rautatiellä koskevat säädökset ja määräykset.\nTieliikenteen käsikirja 2015\nTieliikenne 2015 (kirja + lakitietopalvelu)\nTieliikenne 2015 -teos on kattava tieliikenteen lainsäädännön tietopaketti, joka sisältää kaikki merkittävät tieliikenteeseen, kuljetuksiin, ajoneuvoihin ja niiden rekisteröintiin, verotukseen, liikennevahinkoihin ja liikennerikkomuksiin liittyvät säädökset ajantasaistettuna.\nTieliikenne 2014 (kirja + lakitietopalvelu)\nKattava tietopaketti tieliikenteen ajantasaisesta lainsäädännöstä\nTieliikenteen käsikirja 2014\nTieliikennelait-eripainos sisältää keskeisen Suomessa voimassa olevan tieliikennelainsäädännön siihen läheisesti liittyvine säädöksineen ajantasaisena.\nVaarallisten aineiden kuljetus tiellä 2013\nVaarallisten aineiden kuljetus tiellä 2013 -teokseen on koottu kaikki vaarallisten aineiden tiekuljetuksia koskevat säännökset ja ohjeet. Kattavasta käsikirjasta löydät kaiken vaarallisten aineiden kuljetuksiin liittyvän lainsäädännön.\nTieliikenteen käsikirja 2013\nHenkilökuljetusopasOppaan tavoitteena on toimia apuvälineenä kunnille henkilökuljetusten hankinnoissa. Siihen on koottu tiivistetysti kuntien henkilökuljetusten lakitausta ja kuvattu henkilökuljetusten suunnittelua joukkoliikenteeseen liittyen.\nKirjassa käsitellään yksityiskohtaisesti liikennevakuutuslain soveltaminen, korvausperusteet sekä henkilö- ja omaisuusvahinkojen korvaaminen. Vahingonkorvauslain henkilövahinkoja koskeneet muutokset selvitetään yksityiskohtaisesti.\nTieliikenne 2013 (kirja + verkkopalvelu)\nVuoden 2013 Tieliikenne-lakikokoelma sisältää kaikki merkittävät tieliikenteeseen, kuljetuksiin, ajoneuvoihin ja niiden rekisteröintiin, verotukseen, liikennevahinkoihin ja liikennerikkomuksiin liittyvät säädökset ajantasaistettuna.\nIncoterms 2010 – käyttäjän käsikirja\nKansainvälisen kauppakamarin ICC:n julkaisemat Incoterms-toimituslausekkeet ovat myyjän ja ostajan tärkeä työkalu kaupan sopimuksia solmittaessa. Vuonna 2010 uudistetut lausekkeet on otettu käyttöön yrityksissä eri puolilla maailmaa, ja niiden käyttötarkoitusta on laajennettu.


pazi88: Sipan jatkepaja - Bmw E36, E30 etc. *penkissä käyty - Sivu 4\nAihe: Vs: pazi88: Sipan jatkepaja - Bmw E36, E30 etc. *penkissä käyty La 6 Elo 2011 - 3:48\nhyvän näköne pemari mitä vaalassa kerenny näkkeen! ja saattaa tulla tohon mun toiseen rojektiin kaarien mankelointi etteen että pittää ottaa yhteyttä\nAihe: Vs: pazi88: Sipan jatkepaja - Bmw E36, E30 etc. *penkissä käyty Ke 10 Elo 2011 - 17:40\nEttei ihan tylsäksi mene, niin pistetään vähän settiä tämänhetkisestä talviautoprokkikksesta. Kovasti oon kyllä puhunu, että meille ei enään tuoda yhtään etuvetoa pihaan, mutta kun ilmaseksi saa, niin samakai se on ottaa.\nEli kysessä on audi 80 cc b2 vm -85. Metallinharmaalla maalilla (se mitä sitä on jäljellä), alkuperäisillä aluvanteilla, keskulukituksella ja muilla herkuilla.\nKilometrejä on takana vajaat 300 tkm ja viimeset 6 vuotta on seissyt pihalla ajamattomana. Suurena yllätyksenä pärähti kerralla käyntiin kun vain laitto uuden aukun paikalleen ja kone käy kuin kello kuhan vain vaihteli rapistuneet alipaineletut uusiin. Muutenkin kaikki toimii loistavasti lukuunottamatta keskuslukitusta, mistä on ilmeisesti ohjausboksi mykkä. Kuskin ikkuna oli valitettavasti jäänyt auki ja sitä kautta tullu kosteutta sisälle. Tämän vuoksi laittialla oli lievästi hometta mitkä sai pestyä pois, mutta turvavyöt oli niin mätiny, että ne oli pakko vaihtaa uusiin.\nTällähetkellä ko. vehje on työnalla ja siitä on paikattu kyljissä listojen sekä puskurien alla olleet reijät (pohjassa ei mitään sanottavaa ) ja odottelee vain maalia päälle. Myöskin henkeen sopivat vanteet tuli hommattua straight from the 80's.\nSpeksit on aika ujot 15x7, mutta et on onneksi 25, niin ei ihan sisään jää. Ihmeen hyvässä kunnossa ovat yli 20 vuotta vanhoiksi vanteiksi. Tuossa esim. nitromorssilla paljastunutta alkuperäistä sorvattua ja kiillotettua pintaa. Ei minkään näköistä hapettumaa havaittavissa . (tummat läiskät maalia)\nMJF.ltä sainkin jo vinkkejä tontitukseen, niin eiköhän tästäkin jonkin näkönen saada\nViimeinen muokkaaja, pazi88 pvm To 3 Tammi 2013 - 22:50, muokattu 1 kertaa\nAihe: Vs: pazi88: Sipan jatkepaja - Bmw E36, E30 etc. *penkissä käyty Ke 10 Elo 2011 - 21:28\nkoskas nää vanteet menee kahtia/kolmeen osaan? eivaan odotetaan ja katotaan mitä tulee\nAihe: Vs: pazi88: Sipan jatkepaja - Bmw E36, E30 etc. *penkissä käyty Ti 16 Elo 2011 - 19:08\nmissä ne vanteiden kehät viipyy??\nAihe: Vs: pazi88: Sipan jatkepaja - Bmw E36, E30 etc. *penkissä käyty Ti 16 Elo 2011 - 20:47\nkoskas nää vanteet menee kahtia/kolmeen osaan?\nNo itseasiassa kävi jo mielessä Mutta ei näitten muoto salli splittien tekemistä.\nNo senkun tietäs Piti laittaa jo vähän vihasempaa viestiä saksan suuntaan, että josko pikkuhiljaa sais ne...\nOon kummiskin koittanu keksiä tässä muuta tekemistä niitä odotellessa. Kävin siis ostamassa purkillisen hirveimmän väristä maalia mitä löyty kartoista nopella vilkaisulla ja maalasin sillä noi diudiin tulevat valssit. Eli kevyesti hiottuna ja pohjmaaleissa:\nJa sitten maalattuna\nLOW:lla sattu olemaan ylimääräsenä vielä alikokoset gängbängit, niin kävin sitten ne pyöräyttämässä kokeeksi päälle. Ei mitään käsitystä miten istuu, mutta kokeillaan nyt aluksi näin:\nKauan aikaa piti miettiä mitä noi AP -merkinnät tarkottaa, mutta taitaa ollakkin nimikirjaimet.\nNoh ainkin irrallaan näyttää mun sairaassa mielessä tosi hyvältä. Varmaan sit alla näyttää ihan perseeltä. Jotta ois edes jotain mahdollisuuksia, niin tilasin sit 75/60 alustasetin tähän. Kylläkin autovarusteelta, niin saa vähintään kuukauden sitäkin oottaa.\nViimeinen muokkaaja, pazi88 pvm Ke 9 Tammi 2013 - 23:49, muokattu 1 kertaa\nAihe: Vs: pazi88: Sipan jatkepaja - Bmw E36, E30 etc. *penkissä käyty Ti 16 Elo 2011 - 21:42\nNo onpas kovin hetero värivalinta\nEi siinä, voi toimiakin.\nIte olisin jotain kirkkaan valkeeta/vihreetä pistäny tummaan autoon, sit esim. valkeeseen sopis tajuttoman hyvin pinkit/violetit.\nPistä kuvia kun alla niin ei tartte spekuloida\nAihe: Vs: pazi88: Sipan jatkepaja - Bmw E36, E30 etc. *penkissä käyty Ti 16 Elo 2011 - 21:46\nHahhah, miten häröt vanteet.\nSairaalla tavalla voi sopiakkin diudiin.\nAihe: Vs: pazi88: Sipan jatkepaja - Bmw E36, E30 etc. *penkissä käyty Ti 16 Elo 2011 - 22:04\nNo jos totta puhutaan, niin maalaaminen orkkisvärillä maksaa niin pirusti ja kun tästä ei oo tarkotus tehdä hipo hipo vehjettä, niin tästä tulee mattavalkoinen ja muut osat mustiksi. Luulis toimivan noitten vanteiden kanssa.\nAihe: Vs: pazi88: Sipan jatkepaja - Bmw E36, E30 etc. *penkissä käyty Ke 17 Elo 2011 - 8:30\nVannesetti näyttää ihan kivalta, audista taas ei voi samaa sanoa, se vaatii rakkautta ja paljon\nAihe: Vs: pazi88: Sipan jatkepaja - Bmw E36, E30 etc. *penkissä käyty La 20 Elo 2011 - 19:33\naudin vanteiden olemus muuttu pikkusen 100% paremmat ku alkujaan\nAihe: Vs: pazi88: Sipan jatkepaja - Bmw E36, E30 etc. *penkissä käyty La 20 Elo 2011 - 20:02\nmitkä noi vanteet on? merkki/malli anyone? onko noit satku jakosena?\nAihe: Vs: pazi88: Sipan jatkepaja - Bmw E36, E30 etc. *penkissä käyty La 20 Elo 2011 - 22:20\nStrato on merkki ja mallista ei mitään käsitystä. Ja joo satkun jaolla ja keskireikä sattu olemaan just sopiva audiin (mikä lie sitten näissä).\nMutta ei kukaan tietäs miten jakopää laitetaan kohdilleen ko vehkeessä? Koittelin nimittäin vaihtaa hihnaa ilman ohjeita, eli varovasti hinhan pois niin, että rattaat ei pyörähdä ja sitten uusi kiinni, mutta yllättäen nokka pääsi liikahtamaan hieman. No netistä sitten kaivelin ohjeita ja löysin TÄMÄN kuvan.\nKampuran ja öljypumpun merkit täsmää kyllä vaihdelaatikosta kurkattuun ykk-kohtaan, mutta nokka-akseli on 180 astetta eri kohdassa kuin tossa kuvassa!! Ei se nyt kyllä noin paljoa voinu pyörähtää. Mitähän tolle uskaltais oikeen tehdä ku ei nyt oo mitään käsitystä oikeesta kohdasta.\nEDIT netin ihmemaassa joku kertoili, että oikea merkki löytyis nokkapyörän takapuolelta. Pitänee huomenna siis ihmetellä lisää maalin kuivuttua.\nViimeinen muokkaaja, pazi88 pvm Ke 9 Tammi 2013 - 23:50, muokattu 1 kertaa\nAihe: Vs: pazi88: Sipan jatkepaja - Bmw E36, E30 etc. *penkissä käyty Su 21 Elo 2011 - 11:50\nLaita vaan merkit kohilleen ja hihna kohalleen. Nokkanan pyörii puolet siitä mitä kone pyörii, eli jos alakerran merkki on kohillaan mut yläkerta puolet viturallaan niin konetta kierros ja nokkaa puolet...\nAihe: Vs: pazi88: Sipan jatkepaja - Bmw E36, E30 etc. *penkissä käyty Su 21 Elo 2011 - 18:50\nNokkapyörän merkki on siellä sisäpuolella pieni lyöty piste. Apuakselin merkki pitää vastata kampuran merkkiin. Apuakselin voi kahtoa myös jakajasta, kansi pois ja pyörijän pitäs osottaa ykköspytyn kohtaa pyörijässä. Ja kiristin kiristetään myötäpäivään.\nMeinasin soittaa/laittaa viestiä jos tarviit vinkkejä tarvittaviin pohjiin, mutta arvelinkii että on jo myöhästä.\nAihe: Vs: pazi88: Sipan jatkepaja - Bmw E36, E30 etc. *penkissä käyty Ma 22 Elo 2011 - 2:04\nJoo onnistu tuo kohdilleen laitto kun tajus, että se oikee merkki on siellä takana, eikä se huijausmerkki siinä etupuolella. Ja yhden hampaanhan se oli menny pieleen, niin ilmankos oli tehoton ja syljeskeli kaasariin\nMutta asiaan, eli viikonloppuna päätettiin veljen kanssa tempasta räpsy maaleihin ja kasaan, mikä tarkoitti sitä, että lauantaina kittailtiin pahimpia kohtia vielä vähän ja vetästiin kohtiin joihin on koskettu epoksit päälle. Sen kuivuttua hiottiin vielä koko auto kertaalleen läpi ja loppuillasta maalit päälle. Sunnuntaina sit kasailtiin ja laitetiin koneeseen uudet hihnat, vesipumppu, tulpat, suodattimet, bensaletkut, nesteet ja laturiin uudet laakerit. Aikasemmin tähän oon hitsannu 5kpl 10x10cm lappua mm. vänkärin oveen, takakaarien alareunaan ja takapuskurin kiinnikkeiden kohdille sekä vänkärinpuolen takakaaren vaihdoin uuteen, ku sekin oli mätiny. Pohjatkin onnistu näiltäosin hyvin, niin turhaan nää pellikka siellä huolestut\nHomma meni niinkuin elokuvissa siihen asti, kun piti lähtä testiajolle. Akku oli nimittäin päässyt tyhjenemään ja kummatkin laturit oli parin viikon aikana meneet paskaksi. No ei siinä muuta kun työntämään ja kampe käyntiin. Kone kyllä kertarysäyksestä käyntiin, mutta samantein jakohihna riekaleiksi... Ja pyyhkimet oli ilmeisesti yläasennossa vaikka varret laitettiin alas, niin kivat jäljet konepeltiin kun ne pyörivät takaisin perusasentoon Onneksi ei tämän kalliimpi maalaus. Muuten ois saattanu vituttaa. Jakohihnan hajoitti ilmeisesti siellä alareunassa oleva vuovisuoja, mikä oli aikasempaan hieronut jäljet ja nyt sitten uuteen tarrasi oikeen kunnolla kiinni. Onni onnettomuudessa kuitenkin kävi ja ei menny kokonaan poikki, jolloin pelkkä apuakseli pääs hyppäämään ja sammutti sitten koko koneen ku sytytys meni. Eli siis vaan uus hihna kiinni ja se vuovinriekale vittuun sieltä, niin johan pelittää :cheers:\nTestilenkiltä pari räpsyä todisteeksi (puuttuu vielä kaikenmaailman listoja sun muita):\nSeuraavaksi jos sais kilvet hommattua ja tonttiin, niin eiköhän tällä talven ajele.\nViimeinen muokkaaja, pazi88 pvm Ke 9 Tammi 2013 - 23:51, muokattu 1 kertaa\nAihe: Vs: pazi88: Sipan jatkepaja - Bmw E36, E30 etc. *penkissä käyty Ma 22 Elo 2011 - 2:36\n...Ai tonttiin vai? Jep, taitaa joutaa;\nSiinä nopeasti ja heikosti käpelöity kuva. Kaikin puolin herkun näköinen Audi, kyllä kelpaisi ajella!\nAihe: Vs: pazi88: Sipan jatkepaja - Bmw E36, E30 etc. *penkissä käyty Ma 22 Elo 2011 - 8:41\nJotenkin aika sympaattinen kaveri\nAihe: Vs: pazi88: Sipan jatkepaja - Bmw E36, E30 etc. *penkissä käyty Ma 22 Elo 2011 - 11:29\nTuleeks tohon helmaan jotain lärpytintä vai jääkö tommoseks? Maalataan kunnol valkoseks tai mustaa\nAihe: Vs: pazi88: Sipan jatkepaja - Bmw E36, E30 etc. *penkissä käyty Ma 22 Elo 2011 - 18:22\nEi tämmöseen mitään helmoja laiteta. Kuvassa näyttää kyl aika laikukkaalta, vaikka livenä en mitään huomannut. Hämääkö sit kuvakulma tai valaistus jotenkin... Mut pitää laittaa maalia lisää jos oikeesti noin on.\nEzetin kuvassa näyttää kyl hyvältä. Toivottavasti saa tulevalla setillä yhtä kenttään.\nAihe: Vs: pazi88: Sipan jatkepaja - Bmw E36, E30 etc. *penkissä käyty Pe 26 Elo 2011 - 1:42\nAihe: Vs: pazi88: Sipan jatkepaja - Bmw E36, E30 etc. *penkissä käyty Pe 26 Elo 2011 - 11:10\nAihe: Vs: pazi88: Sipan jatkepaja - Bmw E36, E30 etc. *penkissä käyty Pe 26 Elo 2011 - 11:30\nEn ymmärrä. just hyvät niinkuin down\njo mainitsikin. Täällä ei mitään pullakumeja tueta ja eipähän ainakaan niistä jää tontittaminen kiinni.\nAihe: Vs: pazi88: Sipan jatkepaja - Bmw E36, E30 etc. *penkissä käyty Pe 26 Elo 2011 - 20:09\nTuo tontitituskuva<3 kunnon pulla kävi tuon jakopään kanssa missä oikeen maalasit tämän? halli?talli?\nAihe: Vs: pazi88: Sipan jatkepaja - Bmw E36, E30 etc. *penkissä käyty La 27 Elo 2011 - 4:56\nNiinnose. Onhan ne vaan turhan matalat koppaan verraten, vaikka jopa 50-profiilia ovatkin.\nTai mistäpä minä tiiän, mullo lippa menosuuntaan.\nAihe: Vs: pazi88: Sipan jatkepaja - Bmw E36, E30 etc. *penkissä käyty La 27 Elo 2011 - 20:13\nmullakin on, mene pois.\nJa mukava väriyhdistelmä, tulee toimimaan lintassa.\nAihe: Vs: pazi88: Sipan jatkepaja - Bmw E36, E30 etc. *penkissä käyty Ma 5 Syys 2011 - 17:13\nLaitetaampa taas muutama kuva näytille, kun tässä odotellessa innostuin taas kuvamaan. Vituikshan ne nääkin meni, kun kylki jäi liian tummaksi, tuulilasi paskanen ja toinen aurinkolippa alhaalla Mutta harjotellaan...\nJa Oulun nps-miitistä:\nAihe: Vs: pazi88: Sipan jatkepaja - Bmw E36, E30 etc. *penkissä käyty Ma 5 Syys 2011 - 17:39\nv*ttu se kiiltää, ja toi väri takavaloista en oikeen diggaile, ja en malta odottaa että näkis ne bebsit alla\nAihe: Vs: pazi88: Sipan jatkepaja - Bmw E36, E30 etc. *penkissä käyty Ma 5 Syys 2011 - 20:21\nOn se hieno ja toi väri on kyl hyvä! mut mitkä noi bensan hinnat oikee on!!!!\nAihe: Vs: pazi88: Sipan jatkepaja - Bmw E36, E30 etc. *penkissä käyty Ma 5 Syys 2011 - 23:43\nsori autosta en sano mitää mutta ihmettelin kanssa noita bensan hintoja ?!\nAihe: Vs: pazi88: Sipan jatkepaja - Bmw E36, E30 etc. *penkissä käyty Ti 6 Syys 2011 - 1:50\nIhan normi ABC:n hintojahan noi on. Muilla asemilla taitaa olla järkiään 10 senttiä halvempaa.


Hanna Talus-Rinne sekä Mikko (oik.) ja Topias Rinne viihtyvät olohuoneen sohvalla. (KUVA: Pekka Elomaa)\n- Olemme koti-ihmisiä ja kodikkuus on meille tärkeää. Minulla ei ole sisustuksessa tiettyä linjaa, vaan poimin ideoita eri tyyleistä. Äitini oli innokas laittamaan kotia. Kiinnostus sisustamiseen on varmasti häneltä opittua, kertoo Ilta-Sanomien Ihana koti -kuvakilpailun voittaja Hanna Talus-Rinnehttp://www.is.fi/haku/?search-term=hanna+talus-rinne.\nHanna Talus-Rinne korostaa, että lapsiperheen kodin pitää olla helppohoitoinen. Tässä kodissa arjen vauhdista pitävät huolen 11-vuotias Topiashttp://www.is.fi/haku/?search-term=topias-poika ja viiden kuukauden ikäinen Irishttp://www.is.fi/haku/?search-term=iris-tyttö.\nTalus-Rinteiden koti on vuonna 2003 valmistunut 110 neliön paritalo Vantaan Seutulassa. Kotia hallitsevat neutraalit värit valkoinen, ruskea ja harmaa. Talon emäntä rakastaa mustavalkoisia valokuvia, ja se tietenkin näkyy sisustuksessa.\n- Tämä on Seutulan BB-talo. Elämme naapureiden kanssa ikään kuin kommuunissa. Asumme niin lähekkäin, että olemme paljon tekemisissä keskenämme.\nVanhempien makuuhuoneessa on vanhan ajan henkeä. (KUVA: Pekka Elomaa)\nValokuvat ovat tärkeitä. (KUVA: Pekka Elomaa)\nPienet popot ovat saaneet kunniapaikan. (KUVA: Pekka Elomaa)\nKynttilä luo tunnelmaa. (KUVA: Pekka Elomaa)\nTopiaksen huoneessa on kaikki, mitä nuori mies tarvitsee. (KUVA: Pekka Elomaa)\nTopiaksella on vaikuttava kokoelma Aku Ankkoja. (KUVA: Pekka Elomaa)\nLastenhuoneessa on kaikki paikoillaan. (KUVA: Pekka Elomaa)\nRipaus vanhaa. (KUVA: Pekka Elomaa)\nLasilevyn alle voi asettaa vaikkapa vanhoja sanomalehtiä. (KUVA: Pekka Elomaa)\nHanna Talus-Rinne rakastaa kynttilöitä. Lasilevy epätasaisen pinnan päällä on hyvä idea. (KUVA: Pekka Elomaa)\nOlohuoneen yhteen kulmaan on tapetoitu hauska yksityiskohta. (KUVA: Pekka Elomaa)\nHanna ja Mikko muuttivat nykyiseen kotiinsa vuonna 2010. (KUVA: Pekka Elomaa)\nViiden kuukauden ikäinen Iris nukkuu tyytyväisenä sängyssään. (KUVA: Pekka Elomaa)\n1. Vanhat huonekalut.\nKotimme ei ole Antiikkia, antiikkia -tyyppinen. Sekoitan uutta ja vanhaa.\n2. Puun väri.\nValkoinen väri on myös suosikki. Se raikastaa.\nMustavalkoiset valokuvat läheisistä pitävät heidät lähellämme.\nOlen heikkona lyhtyihin, ja minulla on aina kynttilöitä palamassa. Kodikkuus on tärkeää.


toivoisin tähän asiallista keskustelua ja toivoisin kannanottoja kaikilta. - Henkinen hyvinvointi ja mielenterveys - Suomi24 Keskustelut\ntoivoisin tähän asiallista keskustelua ja toivoisin kannanottoja kaikilta.\nmiksi psykiatriassa annetaan heikoimmat lääkkeet ja vahvoja hyviä lääkkeitä\nei anneta eikä edes kokeilla?\nmiksi perhettä ei koskaan kritisoida, vaan se voi tehdä mitä vain?\nperhe on kuin jumala, jolla on valta ottaa ja antaa?\nteitysti minulla on hyvä perhe, mutta on tässä joutunut aikamoisen prässin alaiseksi\nsen kohdalla liian monta kertaa.\neikä perhettä koskaan ole kritisoitu eikä neuvottu, paitsi erittäin naurettavilla lääkelappusilla, mistä ne hölmöläiset ovat ottaneet kaiken neuvonsa.\nmiksi mielenterveyspotiaat eivät auta toinen toisiaan vaan kampittavat jalkoihin joka päivä esim. minua?\nmiksi mielenterveyspotiailla on "se" aina mielessä ja päihteet ja hoitohenkilökunnalla se taas ettei tästä potiaasta ole mihinkään, vaikka olisi parempaankin ja muutenkin ihme lääkemyönteinen asenne porukalla yleisesti ottaen, anteeksi vain.\nmiksi potilaalla on vähemmän oikeuksia kuin normaalilla, vaikka suurin osa "normaaleista" on kuuppa vielä sekaisempi kuin minulla?\nmiksi kaikkein sairaimmilta vaaditaan eniten?\nmiksi tästä sairaudesta ei toivu, vaan joku muu määrittelee toipumisen paitsi minä?\nItse olen vuosien varrella oppinut sen että minulla on itselläni oikeus päättää toipumisestani ja tekemisestäni. Sitä eivät voi muut sanella.\nNuorempana kun psyykkiset ongelmani alkoivat niin tavallaan annoin " elämäni " muiden käsiin, joka oli näin jälkeenpäin ajatellen se pahin virheeni.\nEn vaan enää jaksanut, en edes osannut ottaa vastuuta itsestäni. Ongelmani olivat aika moninaiset, oli muutakin kuin psyykkistä.\nKiinnitin huomita tuohon kun kirjoitit että miksei saa vahvempia hyviä lääkkeitä.\nMinkälaisia lääkkeitä sitten haluaisit? Mitä tarkoitat vahvoilla, hyvillä lääkkeillä?\nItsestäni on tullut vuosien varrella aika vahvasti lääkevastainen koska niitä tuli popsittua viitisentoista vuotta aivan laidasta laitaan ja loppujen lopuksi tilanteeni alkoi parantua vasta kun pääsin suurimmasta lääkelastista eroon.\nJos olet avun piirissä ollut niin luulisi että sinun perheolosuhteet olisi myös otettu huomioon, yleensähän psykiatrian puolen hoidossa otetaan huomioon myös elämäntilanteet laajemmin.\nMielestäni ei psykiatriassa yleensä suhtauduta riittävän vakavasti perheongelmiin, eikä muutenkaan lähiympäristön, kuten esim. työpaikan tai koulun tapahtumiin. Monesti ihmisen ongelmat juontavat juuri perheestä ja lähiympäristöstä. Yhteiskunta laajemminkin on niissä mukana, esim. mahdollistamalla työttömyyden ja toimeentulovaikeudet.\nJos aloittajalla on psykoosidiagnoosi, niin siitähän tiedetään, että psykoosi tulee usein nuorena ja monilla siinä vaiheessa kun pitäisi itsenäistyä vanhemmista. Tutkimuksista tiedetään, että näiden ongelmien taustalla on usein vanhempien suhtautuminen. Ylihuolehtimista ja samaan aikaan lapsen/nuoren todellisista tarpeista piittaamattomuutta. Vuorovaikutuksen ns. kaksosissidoksia: sanotaan yhtä ja tehdään toista. Usein on niin, että kasvava lapsi tai nuori on joutunut ottamaan vastuuta vanhempiensa mielentasapainosta ja hyvinvoinnista, vaikka pitäisi olla päinvastoin.\nKoulukiusaaminen on oma juttunsa, ja erittäin vakava asia. Psykoosidiagnoosin saaneilla on suurella osalla kokemusta kouluväkivallasta, kuten muuten muistakin vakavista lapsuudenajan traumoista.\nPsyykenlääkkeistä on pitkällä aikavälillä enemmän haittaa kuin hyötyä, se on myös todistettu. Aloittajalla on kuitenkin oikeus valintaansa siinäkin suhteessa, joten en ryhdy neuvomaan.\nAloittaja esitti kyllä hyviä kysymyksiä. Etenkin siitä, miten mt-järjestelmässä suhtaudutaan perheisiin. Tulee kuva, että onko aloittaja jotenkin liikaa perheensä vallassa, asuuko kotona vielä, tai onko perheen yhteistyö psykiatrian kanssa jotenkin vaarantanut hänen itsemääräämisoikeutensa? Tällaista nimittäin tapahtuu.\nIhmisen pitäisi saada itsenäistyä perheestään tullessaan aikuiseksi, eikä aikuisena pitäisi enää joutua perheensä "vallan alle" samalla tavalla kuin lapsena joutui olemaan. Monelle mt-järjestelmään potilaaksi hakeutuneelle - tai joutuneelle - kuitenkin käy niin, että kun katsotaan, että he eivät pärjää itsenäisesti, niin perhe "otetaan mukaan hoitoon" sellaisella tavalla, että perheelle tai vanhemmille annetaan valtaa joka ei heille kuulu. Valtaa puhua toisen puolesta, tai joissakin tapauksissa, jos potilaana oleva ei halua jotain lääkitystä, perhe valtuutetaan valvomaan että lääke tulee otetuksi. Itsemääräämisoikeus siirtyy ihmiseltä itseltään ensin mt-järjestelmälle eli lääkäreille ja hoitajille, ja nämä sitten, helpottaakseen työtään, siirtävät sen hänen perheelleen. Tämä ei tietenkään helpota ihmisen selviytymistä ongelmistaan, vaan vaikeuttaa sitä. Saattaa jopa avata pitkän, elämänmittaisen "potilasuran."\nMinulla taas vanhempien syyksi laitettiin kaikki minun traumat ja mielenterveysongelmat vaikka kuinka yritin sanoa, että pahimmat tuli lastenkodista ja osa muusta yhteiskunnan käytöksestä. Vanhemmat ja perhe teki vain hyvän alustan, mitä alan ammattilaiset käyttivät valvomatta hyväksi.\nMutta se, että kaikki ongelmat tulee varhaislapsuudesta on vielä ihan liian jumissa vanhaan psykoterapeuttiseen ajatteluun ja vähätellään teini-ikäisenä tulleita traumoja. Sekä onhan se kauheaa kun julkeaakin sanoa, ettei kaikki sosiaalialan henkilöt olekaan ehkä auttajia vaan pahoinpitelijöitä.\nJotenkin taboo asia mainita, että sosiaali ja terveysalalla on ammattialisia, jotka aiheuttaa harmia. Se otetaan itseensä eikä uskota, vaikka en puhunut hänestä vaan ainoastaan samalla alalla olevista henkilöistä.\nMitä perheisiin tulee, niin kannustan aina lasta joka pyytää apua niin hakemaan apua ammattilaisilta koko perheelle. Niin vanhemmatkin saa apua tai erillisen arvion. Koska se on nykyään ainoa reitti ja mahdollisuus, että kaikki perheessä, varsinkin aikuiset, saa sen terveysavun ja tuen mitä tarvitaan. Lapsilla on vielä jonkinverran vipuvoimaa tässä asiassa, vaikka sekin on vähenemään päin. Aina kannattaa alaikäisenä uskaltaa sitä apua pyytää lastensuojelusta tai jostain perheelleen, moni alaikäinen ei vain tiedä tai uskalla. Tai osaa painostaa sitä, että vanhemmat tarvitsevat hänestä erillistä apua ja ohjausta, ettei kaikki sovi samaan.\nMulla samankaltaisia kokemuksia; psykologi kysyi paljon mun lapsuuden perheestä ja kun tuli ilmi että mua on tukistettu lapsena, aloitti hirveän meuhkaamiseen että ymmärränkö että mua on lapsena pahoinpidelty ja siksi hakeudun väkivaltaisiin ihmissuhteisiin (mulla oli siis ollut yksi ex joka tönäisi mua pari kertaa ja petti, jonka jälkeen jätin sen). En meinannut uskoa korviani, en mennyt enää kyseiselle psykologille ja ilmoitin että meidän yhteistyö ei oikein toimi.\nMyöhemmät psykologit on olleet ihan jees.\nEn oikein ymmärrä ap:n kysymystä, ihan kuin olisi jotenkin välttämätöntä etsiä syyllinen joka asiaan ja erityisesti etsiä sitä perheen parista. Joskus ikäviä/ pahoja asioita tapahtuu ilman kenenkään myötävaikutusta.\n"Minulla taas vanhempien syyksi laitettiin kaikki minun traumat ja mielenterveysongelmat vaikka kuinka yritin sanoa, että pahimmat tuli lastenkodista ja osa muusta yhteiskunnan käytöksestä." "Sekä onhan se kauheaa kun julkeaakin sanoa, ettei kaikki sosiaalialan henkilöt olekaan ehkä auttajia vaan pahoinpitelijöitä."\nTotta. Nykyään on yhä tabu sanoa, että sosiaali- tai terveysjärjestelmässä voisi olla negatiivisia ja niiden kohteena olevia ihmisiä vahingoittavia rakenteellisia tekijöitä. Ja että näissä järjestelmissä toimivat yksilöt ovat ihmisiä niin kuin muutkin, paheineen, hyveineen, ja psyykkisine ongelmineen joita ei aina edes tunnisteta ongelmiksi. Anonyymi Eilen 13:51 ja Eilen 15:34.\nOnko hyviä psyykenlääkkeitä oikeasti olemassa? Parasta hoitoa olisi terapia ja kuntoutus. Terapiaa ei yleensä saa, jos toiveita työkykyisyydestä ei ole. Se on kallis investointi.\nAinakin neurologian puolella (esim. epilepsia) lääkäri käyttää mielellään nk. vanhoja lääkkeitä, koska niiden vaikutukset ja sivuvaikutukset tunnetaan. Uusia lääkkeitä vedetään ajoittain markkinoilta, koska niillä on yllättäviä sivuvaikutuksia. Siksi toiseksi uudemmat lääkkeet ovat kalliimpia ja moni pitkäaikaispotilas elää pienellä eläkkeellä eli on köyhä. Jos varaa on, voi mennä yksityislääkärille ja saada kalleimmat mahdolliset tropit. Ne on sitten pystyttävä maksamaan itse.\nIhminen on yhdistelmä ympäristötekijöitä ja perintötekijöitä. Kaikki eivät sairastu samasta tilanteesta. Toiset ovat jo alun perin vahvoja ja toiset heikkoja. Esim. sama traumaattinen tilanne jättää toiselle pysyvät oireet, toinen selviää nopeasti itsenäisesti ilman ulkopuolista apua takaisin työ- ja toimintakuntoon.\nEiköhän nk. normaaliuden periaate päde sekä mielenterveys- että vammaispuolella. Eli jos asuu kotona ja siellä on ongelmia, niin aikuinen ihminen voi muuttaa omilleen, ja niin pitää tehdäkin. Sairaus ei tarkoita vanhempien kontolle jäämistä. Se kuormittaa myös vanhempia taloudellisesti ja henkisesti. Asuntohakemuksen voi jättää itsenäisesti tai pyytää apua vaikka omilta tukihenkilöiltä, hoitajilta tai mitä ne nyt ovat. Jos luottotietosi ovat kunnossa ja jos asut alueella, joka ei ole pahinta ruuhka-Suomea, niin todennäköisesti asunnon saa helposti. Kaupungin asunnoissa köyhyys ei ole haitta, vaan etu asuntoa haettaessa. Toki asiansa (kuten vuokranmaksu) on pystyttävä hoitamaan.\n"Parasta hoitoa olisi terapia ja kuntoutus. Terapiaa ei yleensä saa, jos toiveita työkykyisyydestä ei ole. Se on kallis investointi." Tämä on ikävä kyllä todellisuutta nykyisessä mt-järjestelmässä. Mielestäni asiassa on kuitenkin enemmän kyse asennevammasta ja tiedonpuutteesta päättävillä tahoilla kuin mistään objektiivisesta tosiseikasta. Mielenterveysjärjestelmä perustuu medikalisaatiolle, ja käytettävissä olevat tiedot eivät ole läheskään aina viimeisimmän, eivätkä puolueettomankaan tieteellisen tutkimuksen mukaisia.\nIhmisiä vain sysitään syrjään yhteiskunnasta tällä tavoin. Mikään diagnoosi tai minkäänlaiset psyykkiset "oireet" eivät tosiasiassa tee ihmistä loppuiäkseen työkyvyttömäksi, jos häntä vain tuetaan oikein.\nJopa psykoosista tai skitsofreniasta diagnosoidulla on tosiasiassa hyvät mahdollisuudet selviytyä toimintakykyiseksi ja työkykyiseksi kansalaiseksi, jos vain saa oikeaa apua. Länsi-Lapin sh-piirissä käytössä oleva avoimen dialogin menetelmä on jo vuosikymmeniä saanut aikaan sen, että alueella esiintyy hyvin vähän skitsofreniaa, ja psykoosin vuoksi hoidettujen työkyky ja työllisyys on miltei samaa tasoa kuin muullakin väestöllä. Menetelmää on seurattu vuosikymmeniä pitkittäistutkimuksilla, ja joinakin mittausajanjaksoina entisen psykoosipotilaiden työllistyminen on ollut jopa muuta väestöä korkeammalla tasolla.\nAvomen dialogin hoitomalli perustuu psyykkisistä ongelmista kärsivän ihmisen tasavertaiseen ja kunnioittavaan kohteluun, psykososiaaliseen tukeen ja mahdollisimman vähään lääkkeiden käyttöön. Hoitomallissa otetaan mukaan myös potilaan perhe ja muu lähiverkosto, tavalla jossa kaikki tulevat kuulluiksi mutta potilaana olevan itsemääräämisoikeus säilyy. (Tämä jälkimmäinen kohta on minusta aika olennainen, sillä tavanomaisessa psykiatrisessa hoidossa perheen mukaanottaminen tarkoittaa usein potilaan tahdon ja itseilmaisun tukahduttamista ainakin jossain määrin, ja mielenterveysjärjestelmän kontrollin osittaista delegoimista perheelle, mikä voi monen kohdalla olla tuhoisaa. )\nAvoimen dialogin hoitomallista on netissä youtube-dokumentti, se löytyy googlesta haulla "avoin dialogi dokumentti", suoraa linkkiä en tähän laita koska se voi hävitä automaattivalvonnassa. AnonyymiTänään 09:37\nEn ole nyt ihan varma löysinkö AP:n punaisen langan, mutta…\nItse ajattelen että hoito, tai ehkä elämä laajemminkin on kuin pöytä.\nYksi sen jaloista voi olla lääkehoito. Sopivan lääkityksen löytäminen voi olla hankalaa, niin kuin tälläkin foorumilla on monesti kuultu. Perusideanahan on se, että mitä vähemmällä pärjää sen parempi, mutta pärjätä pitää.\nPerhe ja elinympäristö voisivat olla yksi tai kaksi muuta pöydän jalkaa, ja siten myös isossa osassa. Parhaimmillaanhan ne ovat iso voimavara, mutta tilastollisesti psykososiaalisilla ongelmilla tahtoo olla tapana kasaantua, ja periytyä.\nNo sitten mielenterveyspotilaat, ja toisten auttaminen. Itse asiassa he auttavat toisiaan, mutta mahdollisuuksien mukaan. Suomessa on esimerkiksi lukuisia yhdistyksiä, jotka ovat kuntoutujien perustamia ja hallinnoimia.\nMutta perus sääntö on että pitää olla itse niin hyvässä kunnossa että pystyy auttamaan toista. Ehkä sama pätee myös sairaudesta toipumiseen. Kun arki sujuu olet riittävän toipunut, ei sitä tarvitse paperilla todistaa.\nKyselit, miksi psykiatriassa annetaan heikoimmat lääkkeet, ja vahvoja hyviä lääkkeitä ei anneta, tai edes kokeilla. Omien kokemusteni mukaan, en näe asiaa noin.\nPäinvastoin. Liian monet lääkkeet suurella annostuksella aiheuttavat voimakkaita sivuvaikutuksia, sekä riippuen lääkkeestä, vain lamaavat ihmistä.\nOngelmia, esim. sosiaalisessa elämässä ja perhesuhteissa olevia ei voida ratkaista ja hoitaa psyykelääkkeillä. Niihin on etsittävä ja löydettävä muita ratkaisuja.\nPsykiatriassa, tai länsimaisessa lääketieteessä yleensäkin nähdään kaikki ongelmat vain ja ainoastaam ihmisen päänsisäisinä ongelmina. Tai välittäjäaineiden epäsuhtana aivoissa ja biologiassa. Se sopii hyvin sillä alalla oleville, koska silloin hoitava lääkäri ja hoitajat pääsevät helpommalla. Keksimällä jonkin diagnoosin ja määräämällä jonkin lääkkeen, he ajattelevat, että ongelmat ovat ratkaistu sillä.\nTosiasiassa suurimmaksi osaksi ihmisten mt- "ongelmat" johtuvat aivan muista syistä. Sosiaalisista ongelmista, kuten yksinäisyydestä, vertaistuen ja läheisyyden puutteesta, taloudellisesta niukkuudesta, tai elämän merkityksettömäksi kokemisesta. Ja on niitä varmaan muitakin. Jos psykiatriassa ja lääketieteessä yleensäkin pureuduttaisiin todella niihin asioihin, jotka saavat ihmisen voimaan huonosti, niin lääkkeitä ei tarvittaisi niin paljon. Mutta kun se vie resursseja, joko aikaa, rahaa ja henkilöstöä ja aiheuttaa kuluja.\nOivaltaminen, oppiminen ja kaiken uuden alku lähteekin juuri siitä, että uskaltaa ja osaa kyseenalaistaa asioita, joita kenties on aiemmin pidetty itsestäänselvyytenä.\n- Ja siitä, että arvostaa omia ajatuksia ja mielipiteitä.\n- Hyvä itsetunto kasvaa siitä. Mutta riitelemään ei kannata ryhtyä, ei oman perheen, ei toisten potilaiden, tai hoitohenkilökunnan kanssa. - Se on yleensä täyttä ajanhukkaa ja vie vain turhaan omia energioita ja voimia. Sitäpaitsi ei kannata lähteä pönkittämään omaa itsetuntoa hakemalla hyväksyntää toisilta. Niin tekevät vain eläimistä esim. koirat. Kissat taas sitä eivät tee. Eivätkä hevoset. No, nyt sitten mentiin sivu-urille...\nItseltäni vei lähes 30 vuotta ymmärtää tämä olennainen asia. Että ei kannata riidellä toisten kanssa, ja pönkittää omaa huonoa itsetuntoa kerjäämällä hyväksyntää.\nSiinä menee vain oma terveys. Ja minulta se todellakin meni.\nElämä on pitkä tie ja matka. Täynnä uutta opittavaa joka päivä.\nJatkan vielä edelleen kommentoimista tähän aiheeseen liittyen.\nPsykiatriassa keskitytään edelleenkin aivan liikaa sairauksiin, tai niiden oireisiin. Eikä niihin yksilön, tai hänen perheessään oleviin taustalla oleviin juurisyihin, jotka aiheuttavat ongelmia ihmiselle.\nLääketieteessä yleensäkin hoidetaan oireita lääkkeillä, jotka vain turruttavat tunteita ja pahimmillaan aiheuttavat vain vaikeita sivuvaikutuksia.\nPitäisi enemmän keskittyä kuuntelemaan potilasta, oppia ymmärtämään potilasta, sekä keskityttävä esim. taustalla olevien psykososiaalisten ongelmien korjaamiseen.\nLääkkeillä ei välttämättä tuoda potilaalle, tai kenellekään hyvää oloa, tai paranneta hyvinvointia. Hyvinvointi kun tulee ja muodostuu niin monista asioista. Etenkin elämässä olevien osatekijöiden muodostamasta balanssista.\nMinulle yksi hyvinvoinnin osatekijä on olla uskomatta psykiatrista hölynpölyä liikaa ;) Löysin itseni psykiatrian määrittelyiden ulkopuolelta ja ne määrittelyt alkoi tuntua yhä vieraammilta kuvaamaan minua.\nHyvinvointia voi lisätä monenlaisin erilaisin tavoin, mihin ei kuulu lääkitys. Psykiatria näkee asiat niin että lääkitys on joissain tapauksissa niin itseisarvoista ettei mistään muusta juuri olisi hyötyäkään jos ei pillereitä vedä. Olen kuullut tämän psykiatrisessa systeemissä mm hoitajalta, joka kehtasi väittää että tarvitsen lääkkeitä voidakseni paremmin. Tuntuu ettei psykiatria edes halua nähdä vaihtoehtoisia tapoja hoitaa itseään.\nMinulle sanoi lääkäri että lääkitystä täytyy jatkaa koska se parantaa elämänlaatua.\nVastasin vain että hetkeä aiemmin juuri kerroin elämänlaatuni parantuneen kun lopetin lääkkeen käytön.\nKyllä ne kaikkensa yrittää, ja kun ihmisellä alkaa mennä paremmin niin sitäkään eivät tahdo hyväksyä. On se kumma....\nEn kyllä ihan allekirjoita tuota että potilaalle annetaan heikoimmat lääkkeet. Menepä joskus suljetulle osastolle niin havaitset että tämä ei ole laisinkaan totta. Siellä on päivä-, ilta- ja yölääkkeet ja varmasti kyllä pilleriä saa yhtä jos toistakin ja pidetään kyllä huoli, jos yhtään vikiset liikaa että saat tarpeeksi lääkkeitä. Jos viittaat siihen, ettei anneta rauhoittavia niin se johtuu siitä, että niissä on todettu jo 80 - luvulla pahoja vieroitusoireita ja toleranssin syntymistä, minkä takia niitä vältetään määräämästä ja niiden määräämistä tarkkaillaan eri tavoin. Rauhoittavia, tästäkin huolimatta, määrätään psykiatrian puolella, osana muita lääkkeitä joita potilaalla saattaa olla useampi. Ensisijaisena ainoana lääkkeenä niitä tuntuu olevan hankalampi saada koska psykiatrit ajattelee että niillä ei ole mitään "terapeuttista" vaikutusta mikä kumpuaa siitä että psykiatrit ajattelee hoitavansa jotain biologispohjaisia sairauksia lääkkeillä. Neuroleptejä kyllä tuntuu saavan, jo unettomuuteenkin, jotka ainakin omalla mittapuulla ovat raskaimpia lääkkeitä mitä psykiatrialla on tarjota. Suljetulla osastolla monella potilaalla meni Zyprexa lääkitys, joka oli aika rankkaa kamaa. Kamalan turruttava aine joka tuhoaa ja kutistaa aivoja, tutkitusti.\nMikä on hyvä lääke? Se kun riippuu ihan potilaasta. Joku voi kokea jonkun hyvänä lääkkeenä ja toinen kammottavana lääkkeenä. Minulle henk. koht Zyprexa oli hirvittävin lääke ja sen ottaminen tuntui rangaistukselta koska en halua tuhota aivojani saatika olla turrutettuna sillä tavoin. Mitä usemman kyseisen lääkkeen otin sitä tyhmemmäksi tunsin kokoajan itseni. Kuuppakaan ei juuri toiminut mitä voimakkaampia lääkkeitä oli mikä oli ahdistava kokemus. Potilaan pahaa oloa lääkitsemällä raskailla lääkkeillä voi käydä niin että siitä olosta mikä lääkkeissä tulee tulee entistä pahempi olo. Itse en vahvoja lääkkeitä ole tuon kokemuksen jälkeen halunnut käyttää koska valitsen mielummin ajattelukyvyn ja edes jonkinlaisen tunne-elämän kuin jonkun raskaan aineen alla olemisen joka eliminoi kaiken ihmisyyteen kuuluvan.\nJärkevintä on muutenkin hoitaa potilasta mahdollisimman pienillä lääkeannoksilla vain rajoitettuja aikoja koska pitkäkestoinen isoannoksinen lääkintä on yhteydessä runsaampiin haittoihin ja vieroitusoireisiin. Moni raskaasti lääkitty tuskin kokee myöskään elämänlaatuaan kovin korkeaksi haittavaikutusten suossa. Kannattaa katsoa esim. Ylen MOT klotsapiinijakson potilaiden kokemukset.\nPsykiatrinen hoito ei suosi huumausaineita, jotka antavat liian hyviä kiksejä. Ajatus on muuntaa ihmisen tajuntaa juuri niin paljon, että se vähentää riittävästi häiritsevää käyttäytymistä. Ne ovat yleensä laimeita, turruttavia, epämielyttäviä. Jos ne antavatkin ohimenevän hyvän olon tai helpotuksen tunteen, se usein häviää koetuille ikäville sivuoireille. Hyvät vahvat lääkkeet ovat huumediilerien alaa ja jos niitä haluat, niin kannattaa kääntyä heidän puoleensa. Tietenkin joku moraaliton yksityislääkäri voi narkkarille määrätä myös hyviä ja vahvoja lääkkeitä, niistä saa katukaupassakin ihan hyvän hinnan. Jos lääke antaa liian hyvät kiksit ja aiheuttaa liikaa riippuvuutta, siitä tulee lääkäreille kyllä ongelma.\n"Venyy venyy!" Kotikaranteenissa oleva Mira Luoti osoittaa huimaa notkeuttaan: spagaatti tiukoissa trikoissa ja napapaidassa - ponteva jumppavideo!


Vinami laajensi Kaarinaan: Krossin aasialaisen ravintolan taustalla on Turun kauppahallin ravintola | Kaarina-lehti\n24.1.2022 | 6:15\nVinami on toiminut muutaman kuukauden Kaarinan Krossissa, mutta ravintola-alan kokemusta Nhi Tranin ja Ha-Mi Nguyenin perheyrityksen taustalta löytyy yli 20 vuotta. - Avasimme ensimmäisen ravintolan Turun kauppahallissa vuonna 1999, Nhi Tran kertoo.\nVuodesta 1999 Turun kauppahallissa toiminut Vnamese avasi lokakuussa toisen ravintolansa Vinamin Kaarinassa Krossissa.\n– Etsimme isompaa keittiötä cateringin tarpeisiin, sillä Turussa kapasiteetti oli täynnä. Krossissa on todella hyvä keittiö, mutta kun näimme tämän ravintolatilan, ajattelimme hyödyntää myös sen, 25-vuotias perheyrityksen kuopus Nhi Tran kertoo.\nYritys valmistaa aterioita myös kauppojen hyllyille, joten isolle keittiölle oli senkin vuoksi tarvetta. Tran suunnitteli remontin ja sisustuksen, minkä jälkeen tilasta kuoriutui siisti ja viihtyisä ravintola, jossa mahtuu järjestämään juhlia ja kokouksia.\n– Vaikka turkulaisena pidin ensin Kaarinaa kaukaisena paikkana, olen lopputulokseen todella tyytyväinen. Ajan tänne Turusta kymmenessä minuutissa, ja minulla on luottoa, että voimme kasvaa täällä. Kasvu tulee tapahtumaan hitaasti, sillä olemme kuitenkin keskustasta syrjässä. Tämä vaatii vain lisää markkinointia.\nTietyllä alueella toimiminen tuo myös tietynlaisen asiakaskunnan.\n– Meillä käy paljon työssäkäyviä ja miehiä, mikä tarkoittaa yleensä sitä, että lihaa sisältävät annokset ovat suosittuja. Kaikki annoksemme saa myös vegaanisena.\nSuuri osa resepteistä vietnamilaisia\nMuutaman kuukauden Kaarinassa toiminut Vinami on ehtinyt jo nauttia suosiostaan lounasväen keskuudessa. Turun kauppakorkeakoulussa opiskeleva Tran näkee silti kehityksen kohteita.\n– Joskus on päiviä, kun on paljon ihmisiä, ja joskus on taas hiljaisempaa. Hiljaisemmat piikit pitää saada tasattua. Keskityimme alkuun enemmän lounasasiakkaisiin, mutta nyt olisi tarkoitus nostaa enemmän esille tilavuokrausta ja catering-asiakkaita.\nYrityksessä työskentelee Tranin perheen lisäksi yhteensä viisi ulkopuolista.\nKaarinassa työskentelee myös Tranin äiti, Ha-Mi Nguyen, joka vastaa aterioiden ideoinnista.\n– Ruokatrendien seuraaminen tulee meiltä luontaisesti, mutta äitini ideoi ja kokeilee paljon kaikkea. Hänellä on valtavasti vielä tarjottavaa, mutta usein niiden täytyy odottaa tiettyä trendiä ennen kuin niitä voi tuoda asiakkaille.\nVaikka Tranin suku Vietnamista onkin, he eivät halua mainostaa yritystään pelkästään vietnamilaisena ravintolana.\n– Suurin osa ruuasta on vietnamilaista, mutta meillä jaottelu ei ole niin selkeä, sillä tarjoamme myös japanilaista, taiwanilaista ja kiinalaista ruokaa. Siksi markkinoimme itseämme aasialaisena ravintolana.\nGradua ja ravintolaa\nTran on pienestä asti nähnyt perheensä yrityksen toimintaa ja kasvanut osaksi sitä.\n– Onhan se hienoa, että tämä on lähtenyt pienestä kojusta laajenemaan. Me olimme ensimmäinen ravintola, mistä sai kevätkääryleitä. Hurja jono muodostui päivittäin kojumme eteen.\nTran itse ei haluaisi vielä lyödä lukkoon omia tulevaisuuden suunnitelmiaan.\n– Graduni on loppusuoralla. Turvallisin ja selkein askel olisi jatkaa perheen yrityksessä, mutta haluan rakentaa omaakin uraa. Jos haluaisin olla ravintoloitsija, niin olisin voinut olla sitä heti lukion jälkeen.\nNaisen ahkeruudesta ja kunnianhimosta kielii sekin, että hän on tehnyt graduaan ja samalla avannut uuden ravintolan.\n– Tykkään rakentaa tyhjästä, mutta minun on vaikea hahmottaa. milloin tämä on työtä tai auttamista.\nPerheyritys elää koko ajan siellä, missä perheenjäsenet ovat, mutta ei ruokapöydässä.\n– Me puhumme aina yrityksen asioista. Joskus se on vähän raskasta, mutta se täytyy vain unohtaa. Ainoa hetki, milloin emme puhu yrityksestä, on ruoka-aikana, Tran nauraa.


Kent jättää järkevät jäähyväiset | Pop- ja rockmusiikki | HS\nKent lopettaa uransa syksyn kiertueen jälkeen.\nRock Kent: Då som nu för alltid RCA ★★★Kun Kent ilmoitti maaliskuussa lopetuspäätöksestään, se muisti korostaa, että syynä eivät suinkaan ole yhtyeen sisäiset erimielisyydet. Yhtye halusi lopettaa huipulla ja järjestää yleisölleen näyttävät jäähyväiset.\nRivien välistä kävi kuitenkin ilmi, että musiikin tekeminen ja bändin pyörittäminen ei ole enää tuntunut keski-ikäistyneistä muusikoista yhtä jännittävältä kuin nuorena. Se on ymmärrettävää ja siksi hyvä syy lopettamiselle.Se on myös todennäköinen syy sille, että Kentin jäähyväisalbumi Då som nu för alltid ei kuulosta sellaisilta sydäntä raastavilta jäähyväisiltä kuin Kentin musiikin omaan estetiikkaan sopisi. Albumin musiikki on kaunista puolisynteettistä rockia, ja siinä on muutama tarttuva kappale, mutta se kuulostaa aikuisten ihmisten järkeviltä jäähyväisiltä.Kent nousi huippusuosioon Ruotsissa ja Suomessa, koska se kuulosti kaikkea muulta kuin aikuiselta ja järkevältä. Se oli kummallinen sekoitus melodramaattista ja teatraalista goottipoppia ja huonokuntoisella Toyotalla autoilevan pohjoismaisen taajamanuoren sielunmaisemaa. Se sopi ihmiselle, joka aisti arjessa suurta draamaa, vaikka pankkikortti oli hukassa, housujen polvet savessa ja meikit levinneet.Musiikillisesti Kent tosin kasvoi tästä yli jo kymmenkunta vuotta sitten. Samoihin aikoihin alkoi myös vanhojen fanien valitus siitä, kuinka yhtye ei ole enää yhtä raikas kuin takavuosina. Konkreettisemmin se tarkoitti sitä, että alkuaikojen yliohjatut indiekitarat eivät enää hallinneet kappaleiden sointia, ja tilalle tulivat 1980-lukulaisesti soivat syntetisoijat. Teksteissä oli enemmän pohdiskelua ja vähemmän teinikiimaa ja paatosta. Nyt Kent on paketoinut parhaat puolensa albumiin, joka tuntuu huolellisesti mietityltä. Avausraita Andromeda kertoo ”aavekaupungissa kasvaneista lapsista” ja heidän ystävyydestään. Se voi tarkoittaa keitä tahansa taajamanuoria, mutta tässä tapauksessa erityisesti myös Kentin soittajia ja heidän nuoruuttaan. Vi är för alltid kuulostaa jo melkein laskelmoidulta jäähyväislevyn kappaleelta ”dom kommer sjunga sånger om oss / då som nu för alltid” -kertosäkeineen.Sävellyksissä ja sovituksissa kuuluvat Kentin tavaramerkit: toistuvat ja loppua kohti voimistuvat fraasit ja laulumelodiat, joiden juuret ovat sekä kansanmusiikissa että vanhassa brittiläisessä syntetisoijapopissa. Vimmaista kitaramyllytystä ei ole ollut enää aikoihin, miksi nytkään. Tähän on hyvä lopettaa.\nDå som nu for alltid\nNimi: Då som nu for alltid\nRock Kent: Då som nu för alltid RCA ★★★Kun Kent ilmoitti maaliskuussa lopetuspäätöksestään, se muisti korostaa, että syynä eivät suinkaan ole yhtyeen sisäiset erimielisyydet. Yhtye halusi lopettaa huipulla ja järjestää yleisölleen näyttävät jäähyväiset.Rivien välistä kävi kuitenkin ilmi, että musiikin tekeminen ja bändin pyörittäminen ei ole enää tuntunut keski-ikäistyneistä muusikoista yhtä jännittävältä kuin nuorena. Se on ymmärrettävää ja siksi hyvä syy lopettamiselle.Se on myös todennäköinen syy sille, että Kentin jäähyväisalbumi Då som nu för alltid ei kuulosta sellaisilta sydäntä raastavilta jäähyväisiltä kuin Kentin musiikin omaan estetiikkaan sopisi. Albumin musiikki on kaunista puolisynteettistä rockia, ja siinä on muutama tarttuva kappale, mutta se kuulostaa aikuisten ihmisten järkeviltä jäähyväisiltä.Kent nousi huippusuosioon Ruotsissa ja Suomessa, koska se kuulosti kaikkea muulta kuin aikuiselta ja järkevältä. Se oli kummallinen sekoitus melodramaattista ja teatraalista goottipoppia ja huonokuntoisella Toyotalla autoilevan pohjoismaisen taajamanuoren sielunmaisemaa. Se sopi ihmiselle, joka aisti arjessa suurta draamaa, vaikka pankkikortti oli hukassa, housujen polvet savessa ja meikit levinneet.Musiikillisesti Kent tosin kasvoi tästä yli jo kymmenkunta vuotta sitten. Samoihin aikoihin alkoi myös vanhojen fanien valitus siitä, kuinka yhtye ei ole enää yhtä raikas kuin takavuosina. Konkreettisemmin se tarkoitti sitä, että alkuaikojen yliohjatut indiekitarat eivät enää hallinneet kappaleiden sointia, ja tilalle tulivat 1980-lukulaisesti soivat syntetisoijat. Teksteissä oli enemmän pohdiskelua ja vähemmän teinikiimaa ja paatosta. Nyt Kent on paketoinut parhaat puolensa albumiin, joka tuntuu huolellisesti mietityltä. Avausraita Andromeda kertoo ”aavekaupungissa kasvaneista lapsista” ja heidän ystävyydestään. Se voi tarkoittaa keitä tahansa taajamanuoria, mutta tässä tapauksessa erityisesti myös Kentin soittajia ja heidän nuoruuttaan. Vi är för alltid kuulostaa jo melkein laskelmoidulta jäähyväislevyn kappaleelta ”dom kommer sjunga sånger om oss / då som nu för alltid” -kertosäkeineen.Sävellyksissä ja sovituksissa kuuluvat Kentin tavaramerkit: toistuvat ja loppua kohti voimistuvat fraasit ja laulumelodiat, joiden juuret ovat sekä kansanmusiikissa että vanhassa brittiläisessä syntetisoijapopissa. Vimmaista kitaramyllytystä ei ole ollut enää aikoihin, miksi nytkään. Tähän on hyvä lopettaa.


Yllätyshitti Fall Guys kipusi Twitchin ja Steamin pelatuimpien pelien kärkijoukkoon – ohitti Grand Theft Auto V:n / Uutiset / pelaaja.fi\nKUUMINTA NYT: Maaliskuun pääkirjoitus: Suuri suosio, suuret haasteet\nFall Guys: Ultimate Knockout on kivunnut vaivihkaa Steamin pelatuimpien pelien joukkoon.\nViime viikolla julkaistu Fall Guys on kirjaviin asuihin sonnustautuneiden herttaisten hahmojen täyttämä battle royale -lajityypistä ja television kisailuohjelmista ammentava peli. Fall Guysista ei juuri puhuttu ennen pelin julkaisua, mutta pelistä tuli välittömästi julkaisun jälkeen valtava menestys. PS Plus -palvelussa ilmaiseksi jaettu peli kärsi alkumetreillään yhteysongelmista, mutta suosio on näkynyt myös positiivisella tavalla.\nSteamissa Fall Guys on kivunnut sekä myydyimpien että pelatuimpien pelien kärkijoukkoon. Tätä kirjoittaessa Fall Guys oli Steamin pelatuimpien pelien listalla neljäntenä lähes 100 000 pelaajalla, jättäen taakseen esimerkiksi Grand Theft Auto V:n, Destiny 2:n ja Rainbow Six Siegen. Fall Guys on tällä hetkellä myös Twitch-suoratoistopalvelun seuratuin peli lähes 140 000 katsojan yleisöllä.\nLähde: Steam Charts, Twitch\nHaerski\tMa, 08/10/2020 - 09:37\nEilen pääsin kokeilemaan tätä, kun ilmaiseksi PS Plussasta sai ja serveriongelmat oli korjattu, mutta alkufiilikset on aikas meh. Varmaan unelmapeli kirkuville ja räkättäville striimereille tai sellaisesta urasta haaveileville, mutta minusta pelimekaniikat ovat aika puolivillaiset. Selvästi inspiraatiota on haettu mm. Gang Beastsista ja Human Fall Flatista, jotka perustuvat "nestemäisille" konrolleille, mutta niidenkin kontrollit ovat tiukat ja responsiiviset verrattuna Fall Guysiin. Lisäksi tällainen peli mielestäni vaatii lokaalin moninpelin. Samalla sohvalla pelin huonoutta vielä sietää johonkin pisteeseen asti, mutta kun pelikaverit on vain jotain kasvottomia kumiukkoja internetin syövereistä, niin sekasorrosta on hyvin vaikea innostua.\nLisäksi pelimoodeja on todella vähän ja koko pelin kausimalli ja mikromaksut selvästi tähtää siihen, että sitä tahkotaan paljon ja pitkälle tulevaisuuteen. Käytännössä kuitenkin mätät muutamaa tismalleen samaa kenttää uudelleen ja uudelleen saadaksesi jotain kosmeettisia esineitä, joiden kanssa voit mättää samoja kenttiä piirun stailimpana. Olen nyt jotain lvl 5 ja existentiaalinen kriisi tämän tekemisen turhuudesta nostaa jo päätään.\nKyllä tätä varmaan aikansa tulee pelattua satunnaisesti, että näkee paljonko tässä on mahdollisuutta kehittyä, mutta en ennusta pelille kovin pitkää elinikää. Jos olisin tästä jotain erikseen maksanut, niin olisin todella pettynyt.\nKille\tMa, 08/10/2020 - 12:37\nItse tuli beetailtua parisen kuukautta ennen julkaisua ja tuli myös ostettua. Ihan hauska peli, mutta vaatii aika kovaa kilpailuviettiä ja muutenkin ihan jeppis jäähdyttelypeli. Hyvänä puolena se, että tämä sopii kaiken ikäisille, niin pelaajia taatusti riittää nyt ja tulevaisuudessa. Ilmaista sisältöä tulee jatkossa kenttien ja pelimuotojen suhteen, ja mikromaksut onneksi on ainoastaan tukemista asuilla.\nHuonona puolena taas se, että sitä ei tiedä, jotta millainen on kehityskaari, koska moni tuntuu kaipaavansa sisältöä jo nyt. Itse pelannut jokusen tunnin ja rotaatiosysteemi ei oikein pelitä niin kuin pitäisi. En ole kaikkia kenttiä, tai muotoja vielä edes nähnyt ja vastaavasti joitain tulee lähes jatkuvasti.\nTästä tulee aika vahvat Rocket League -fiilikset mieleen ja ennustan samankaltaista ilmiötä. Julkaisukin samanlainen, eli PSPlus ja Steam, sekä myöhemmin Xbox ja Switch. Cross-play myös tulossa jossain kohtia.\nBloodborne\tMa, 08/10/2020 - 13:14\nTätä ei vissiin pysty pelaa yhdeltä tvltä perinteiseen tyyliin jaettuna? 🤔\nHaerski\tMa, 08/10/2020 - 13:29\nEi pysty, mutta netin yli voi kyllä kutsua kavereita samaan peliin.\nBloodborne\tMa, 08/10/2020 - 18:01\n[quote="Bloodborne"]Tätä ei vissiin pysty pelaa yhdeltä tvltä perinteiseen tyyliin jaettuna? 🤔[/quote]\nSääli, tyttöystävän kanssa oltaisiin pelailtu samalla koneella kun hänellä ei ole omaa. No täytyy tyytyä saamaan häneltä turpaan Tekken 7:ssa ja CTR:ssä :D\nOsKu\tMa, 08/10/2020 - 21:11\nTuli ladattua eilen ja kokeiltua, on kyllä melkoisen hauska ja koukuttava tapaus!


The Verzasca Valley | We're Not in Kansas Anymore\nPublished on syyskuu 13, 2017\nTeimme viime viikolla pienen road tripin Sveitsin puolelle. Huikea ajomatka upeissa maisemissa käynnistyi Italian puolelta Rasa di Varesen kylästä ja kulki Maggiore-järven rantaa pitkin Etelä-Sveitsin puolelle Valle Verzascaan.\nEtelä-Sveitsi vaikuttaa upealta paikalta vuoristomaisemineen ja pikkukylineen. Ylitimme rajan Sveitsin puolelle Pohjois-Italiassa ja hetken aikaa järven rannalla sijaitsevat kylät näyttivät hyvin samanlaisilta kuin Italiassakin, joskin kivitalojen värimaailma vaihtui ainakin osittain pastellisävyistä hieman tummempaan. Siirtyessämme kunnon vuoristoteille talojen rakennusmateriaali vaihtui kuitenkin kokonaan tummaksi kiveksi.\nAjelimme siis kiemurtelevaa vuoristotietä pitkin ja kävimme katsomassa maailman kuuluisinta ja toiseksi korkeinta (kaupallista) benjihyppypaikkaa Contra Damia. Tämä pato on toiminut kuvauspaikkana mm. GoldenEye 007 -elokuvan alkukohtauksessa ja padolta voi hypätä benjihypyn maksua vastaan. Padolta oli upeat näkymät molempiin suuntiin ja minäkin keräsin rohkeutta sen verran, että uskalsin kurkistaa reunan yli kohti päälle 200 metrin päässä olevaa maata.\nItsehän en hyppäisi benjihyppyä kirveelläkään yhtikäs missään, mutta kiinnostuneille tiedoksi: Hypyn voi tehdä huhtikuusta lokakuuhun joka lauantai ja sunnuntai klo 12.30-17.00, aika kannattaa varata etukäteen sähköpostitse. Hypyn hinta on aikuiselta noin 225€. Lisätietoa täältä.\nPadon jälkeen jatkoimme matkaamme kohti Lavertezzon kylää, jossa sijaitsee yksi Sveitsin kuuluisimmista nähtävyyksistä Ponte dei Salti -silta ja sen ympäristö. Tämä paikka oli aivan uskomaton ja toi mieleen jonkin satumaan fantasiakirjoista. Vuoristojoen vesi oli niin turkoosia ja kirkasta, ettei sitä meinannut uskoakkaan. Veden yli johti ylös- ja alaspäin kiemurteleva kivisilta ja alapuolella näkyi porukkaa uimassa ja ottamassa aurinkoa. Paikka vetää uimareita, sillä tässä kohtaa jokea vesi virtaa hitaasti. Hurjimmat hyppäsivät sillalta suoraan veteen, jossa on (mikäli ymmärsin lukemani oikein) 10 metrin syvyisesti vettä.\nOlo oli jotenkin absurdi, sillä en ole varmaan koskaan nähnyt mitään noin kaunista ja vaikuttavaa. Turkoosi vesi yhdistettynä vaalean sävyiseen kallioon (joka oli ihanan lämmin ja sileä) ja upeisiin vuoristomaisemiin oli jotain mitä ei pysty sanoin kuvailemaan. Ja siellä porukka vaan otti aurinkoa ja ui.\nMyös itse kaupunki on upea näky, vaikkemme sen katuja ehtineetkään kierrellä sen enempää.\nPaikkaan johtaa vain yksi tie Gordola-kaupungista ja sinne pääsee helpoiten autolla tai bussilla. Kaupungista lähtee useampia patikointireittejä (jotka ovat varmasti aivan mielettömiä!) ja alue tuntui olevan myös maantiepyöräilijöiden suosiossa.\nLisää tietoa alueesta löydät esimerkiksi täältä.\nSeuraava artikkeliKiipeämisen arvoista – Kävelyretkiä Pohjois-Italiassa


Työllisyyttä, täsmätoimia ja aluepolitiikkaa | Timo Korhonen kansanedustaja\nTyöllisyyttä, täsmätoimia ja aluepolitiikkaa\n« Pelson vankilast..\nKunnon vauvaraha.. »\nKainuun Sanomat 13.4.2018\nHallituksen kehysriihen tulokset valmistuivat täällä viikolla. Lopputulema on monella tavalla tasapainoinen myös Kainuun kannalta. Vaikka epäilijöitä on riittänyt, keskustavetoinen hallitus on nostanut Suomen ylös kuilun partaalta. Syöksykierre on oikaistu! Esimerkiksi kunnianhimoisena pidetty 72 prosentin työllisyystavoite toteutuu.\nTyöllisyys on viime aikoina kohentunut kuukausi kuukaudelta koko maassa. Kainuun ongelma on se, että meillä ja Satakunnassa yritykset ja muut työnantajat kokevat eniten vaikeuksia saada työvoimaa. Tämä on osin uskomatonta. Kehysriihessä työllistymiseen haettiin ratkaisuja.\nTalouden paranemisesta huolimatta kaikilla suomalaisilla ei mene vielä hyvin. Edelleen meillä on köyhyyttä ja eriarvoistumista. Siksi kehysriihessä tehtiin toimia, joilla helpotetaan pienituloisimpien ja muuten heikoimmassa asemassa olevien tilannetta. Indeksijäädytyksiä ei poistettu, mutta vastaava summa kohdennetaan täsmällisemmin tarvitsijoille. Järkevää!\nPienituloisimpien eläkeläisten takuueläkettä ja pienimpiä äitiys-, isyys- ja vanhempainpäivärahoja korotetaan ja etenkin pienituloisimpien ja paljon sairastavien lääkekuluja pienennetään omavastuuta alentamalla.\nPaljon parjattua aktiivimallia kehitetään. Kentän palaute on kuultu eli työllisyyspalveluihin osoitetaan lisää rahaa. Lisäksi työttömien mahdollisuutta opiskella omaehtoisesti parannetaan. Jatkossa omaehtoinen opiskelu luetaan aktiivisuuden osoittamiseksi.\nPäätöksillään hallitus varmisti myös sote- ja maakuntauudistuksen sujuvan etenemisen. Maakunta- ja sote-uudistuksen valmisteluun, ja maakuntien vuoden 2019 toimintaan varataan 100 miljoonan euron määrärahat vuodelle 2019.\nNyt saatiin myös iso päätös vuosien työlle – Pelson vankila säilyy ja sitä kehitetään! Pelson hankesuunnittelutyö aloitetaan, ja on aloitettava, välittömästi ja on valmiina keväällä 2019. Tavoitteena on, että Vaalan vankilan uudisrakentaminen voi alkaa vuonna 2019 ja valmistuu vuoden 2021 loppuun mennessä.\nTämä on merkittävä päätös Kainuun ja koko Pohjois-Suomen kannalta. Alueen selkeä ja yhtenäinen viesti otettiin huomioon. Aiemmin talvella julkaistiin selvitys, jossa ehdotettiin Pohjois-Suomen vankeinhoidon keskittamistä Ouluun. Hallitus päätti toisin.\nVuosien saatossa on turhauttanut se, että Pelson vankilan peruskorjauspäätöshän tehtiin jo vuonna 2009, Vanhasen 2. hallituksen aikana. Rikosseuraamusvirasto ei ole tarttunut työhön, eikä aiemmat hallitukset ole asiassa edenneet. Nyt ryhdytään vihdoinkin tuumasta toimeen.\nUsean hallituksen ajan Pelso, sen henkilöstö ja Vaala ovat olleet epävarmuuden tilassa. Nyt syntyi oikea ja selkeä ratkaisu. Aktiivinen vaikuttamistyö on kannattanut. Suuri kiitos Sipilän johtamalle hallitukselle, Pelson vankilan henkilöstölle, Vaalan kunnalle sekä edustajakollegoille yli puoluerajojen. Vaikuttamistyötä on tehty hartiavoimin.


Hän on vihdoin täällä! | Carita Pesonen\nMeidän perhe kasvoi viikko sitten yhdellä aivan mielettömän suloisella prinsessalla. Hän saapui maailmaan juuri sinä päivänä kuin oli suunniteltu. Kaikki ei kuitenkaan mennyt leikkauksessa niin kuin olisi pitänyt ja meidän perhe toipuu parhaillaan tästä kaikesta alkushokista. Pääasia kuitenkin on, että kenelläkään ei ole hengenhätää. Emme ole vielä päässeet kotiutumaan ja odotan sitä päivää tällä hetkellä enemmän kuin mitään. Toivon, että ennen kuin huomaankaan vietämme ihan tavallista arkea kotona koko perheen kesken.\nTulen kirjoittamaan synnytyksestä ihan oman postauksen kun on sen aika. Koko toimenpiteen käsittely on niin kesken, että en halua ottaa julkisesti kantaa asiaan vielä. Pelkäsin sektiota jo etukäteen ja tämän kokemuksen jälkeen toivon etten enää koskaan elämäni aikana joutuisi vastaavaan tilanteeseen. Jos suunnitellussa sektiossa voi mennä näin moni asia pieleen niin mitä olisi voinut tapahtua jos synnytyssalista oltaisiin lähdetty kiireelliseen sektioon? Ensimmäinen synnytys oli kaikin puolin hyvä kokemus. Toisin kuin tällä kertaa. Synnytyskertomuksen esikoisesta pääset lukemaan täältä.\nKaikesta tästä tekee helpompaa se, että osasto jossa vauvan kanssa vietämme kaikki päivät on täynnä aivan ihania ja työlleen täysin omistautuneita ihmisiä. Tuntuu helpottavammalta kaiken tämän jälkeen tuntea olevansa hyvissä käsissä.\nKiitos lukuisista onnitteluviesteistä joita on tullut erityisesti somessa niin Facebookin kuin Instagramin kautta. En ole jaksanut vastata jokaiseen viestiin erikseen ja selittää mikä meidän vointi on. Meillä on kaikki hyvin. Yritän parhaani mukaan päivittää blogia ja pitää teidät ajantasalla säännöllisillä postauksilla, mutta meidän perheen yhteinen aika ja hyvinvointi on nyt etusijalla.\nAvainsanat: äitiys äitiysblogi perhe raskaus sektio synnytys Vauva vauva-arki\najatuksia arki arvonta bloggaaja blogi elämä Elämäntapa Elämäntyyli fiilis gluteeniton helpot reseptit hyvinvointi hyvä olo I Love Me imetys Jollyroom joulu kauneudenhoito kauneus lapsimessut Lifestyle muoti onnellisuus parturi-kampaaja perhe raskaus raskausaika resepti Reseptit ruoka ruokavalio synnytys terveellinen terveys treeni tyttö vauva Vauva vauva-aika vauva-arki vauva 2016 vauva 2018 vauvahankinnat vauvanvaatteet äitiys äitiysblogi


Pelikone n.1800e | AfterDawnin keskustelualueet\nViestiketju Uutta tietokonetta ostamassa -osiossa. Ketjun avasi thebanaani 13.08.2015.\nBudjetti?: 1850e ehdoton max.\nOnko tietokoneen hiljaisuudella väliä?: Kunhan ei suoraa huutoa pidä\nHaluatko koneeseen SSD:n?: Kyllä, 500gb?\nKoneen käyttötarkoitus: Pelaaminen kovilla grafiikoilla (BF4, MGS5, GTA V, DayZ ja ARMA 3). Olen menossa AMK, joten mahd. siellä tarvittavat ohjelmat.\nKannattaako prossuksi ostaa i7-6700K Skylake?\nPystyykö semi-ummikko kokoamaan koneen, koska tarkoitus olisi tilata kone Saksasta?\nLisäilen/kysyn jos tulee jtn mieleen.\nTässä on on aika samallaiset intressit sekä hinta joten mitä mieltä olette kyseisestä kokoonpanosta? http://keskustelu.afterdawn.com/threads/konepaketti-1500-2000€-halvin-kauppa.758027/\nthebanaani sanoi: ↑\nEiku siitä vaan tilaamaan ennenkuin joku tulee ehdottelemaan xeonia tai amd fx8350,itsekkin ottaisin jos rahat rittäisi.Kyllä pystyy kasaamaan netti on ohjevideoita pullollaan.\nTuossa nyt olisi esim. pari vaihtoehtoa i7k settiä x4 & HT & i7k x6 & HT\nTuosta voi sitten esimakua vertailla kumman haluaa\nSiinä vertailua vanhempaan\nJuttuja voi toki heti kättelyssä muokata vaikka näillä helpiten alkuun i7 x4 & HT settiä.\nToki muillakin tavoin emoa halvemmaksi jne. powerin valitsin siksi noin suuren jos tekee mieli toista samanlaista näytönohjain korttia rinnalle.\ni7 x6 & HT settiä\nKotelo sitten suomesta http://www.jimms.fi/fi/Product/List/000-0H6/komponentit--kotelot--atx-midi-ja-mini-tornikotelot\ncoolerit voi kannattaa ottaa saksasta mukaa kun tietää minkä kotelon hankkii\nIntel on ahneuksissaan hinnoitellut 6700k:n ulos kuvioista. Ei missään tapauksessa kannata ostaa sellaista.\nTuossa ihan eri tason kone. Toisen ketjun define ässässä ei ole paikkaa DVD:lle, joten kopaksi tällainen jos ehdoton maksimibudjetti joustaa jonkun euron: http://www.jimms.fi/fi/Product/Show...ine-r4-titanium-grey-atx-kotelo-titaani-musta. Jos ei: http://www.jimms.fi/fi/Product/Show...-bl/fractal-design-core-3300-atx-kotelo-musta.\nthebanaani kiitti tästä.\nKiitoksia vastauksista! Taidan luopua tuosta i7-6700K prossusta, koska uskon että uuden prossun hinnassa on aikalailla ilmaa. Pohdin vaihtoehtoja mutta nyt kallistuisin hitusen wwallun lähettämään kokoonpanoon. Kyllä se max raja on jo paukkunut 350e yli, joten ei kai pieni ylitys haittaa? ;D\nWallun paketti ja budjetissa pysyäksesi vaihdat ton ison SSD pykälän verran pienempään eli 240gb malliin ja otat ton paremman kopan tosta.\nAjattelin että voisin repiä vanhasta koneesta tuon dvd-aseman uuteen ja silloin olisi aika sujut.\nTutkitko tuota GiByn emoa ?\nSe on syksyn 14-satoa ja siitä puuttuu M.2 valmius , mutta vastapainona siinä on suoraan täysi Sli-tuki > kun nyt valitset isoa , niin noita painotuksia voisit korostaa . esim nylkytätkö 2-RAMkammalla vai otatko heti quad-kitin\nTuo i7-5820K jaksaa vääntää sieltä ei voima ensimmäisenä lopu\nYksi mahdollisuus, mutta yleensä vanha rakkine kannattaa panna myyntiin kokonaisuudessaan. Muuten saattaa käydä kuin minulle - elintilaansa laajentavat tietotekniikkahylyt uhkaavat pian vakavasti elämän harmoniaa.\nnoita painotuksia voisit korostaa . esim nylkytätkö 2-RAMkammalla vai otatko heti quad-kitin\nOlisiko testituloksia dual- ja quad-kittien nopeuseroista? Ettei puheet nylkytyksestä menisi yhtä turhiksi ja noloiksi kuin koiranpennulla tyynyn kanssa.\nNoita testejä ei ole voitu ajaa 1150 sarjan tai 1151 luokan laitteilla , googlaa itse miksi ei\nTuo koneista käynnistyy tällä http://www.mindfactory.de/product_i...-Sport-DDR4-2400-DIMM-CL16-Single_974772.html , mutta toimimaan sitä ei saa suuretkaan gurut\nKoitin ystävällisesti tiedustella kiinnostaako aloittajaa Bluetooth http://www.mindfactory.de/product_i...11-3-Quad-Channel-DDR4-EATX-Retai_975547.html\nVai onko varma bios flashäys listoilla http://www.mindfactory.de/product_i...11-3-Quad-Channel-DDR4-ATX-Retail_999920.html\nMutta toisin kuin noilla membereitten ihannoimilla satasen päreillä , näillä tämän sarjan laatuemoilla Sli/CF todella toimii , jolloin kortti nyt tuplaus syksyllä on ihan oikea vaihtoehto\nTämä häviää peleissä muttei photoshopeissa ja CF on halvempi http://www.mindfactory.de/product_i...Aktiv-PCIe-3-0-x16--Lite-Retail-_1005952.html\nCF tulisi halvemmaksi kuin yksi 980ti, mutta vaatisi powerin vaihtoa. Eivätkä nuo kahden näyttiksen viritykset muutenkaan ole suosituksen arvoisia.\nNo huhhuh. Nyt viedään meikäläistä ja lujaa. Ilmeisesti meikäläiselle yritetään myydä eri emoa ja sitten pitäs vaihtaa näytönohjain? Photoshop ei ole meikäläisellä kovin lähellä sydäntä, joten pelaamiseen näytönohjain pitää soveltua paremmin. Emosta sen verran että, mitä tuo m.2-valmius tarkoittaa?\nEikä viedä. AjaJako vaan esittää vaihtoehtoja. Hyviä mutta kalliita.\nM.2 on uusi ja ihku liitäntä. Siihen voi ostaa jotakin järkevää kymmenen vuoden päästä.\nEi viedä mihinkään , jos päädyt tuohon i7-5820K prossuun , niin se on niin jykevä peli että sillä pyörii.\nToi M.2 0n emon ominaisuus joka tulee prossun PCI-E väylistä se tarkoittaa nyt 10GBs siirtonopeutta vanhaan SATA3 reittien 6GBs vastaan tuota voidaan nostaa 20GBs vauhteihin.\nNyt tuohon väylään löytyy Intel 750-sarjan SSDet jotka ovat hirmu kalliita, mutta tulevaisuus tuo pakolla kilpailua ja hintojen tasausta, näin kävi normi SSD-levyjen kanssa\nTässä oli kyse valmistaudutko tulevaan ? pakollista se ei ole.\nTuossa sun alkuperäisessä GiBy emossas on ja pysyy Sli valmius mutta toi GiBy GTX 980Ti G1 joka on toiseksi nopein on myös kallis, harva tyyppi noita tuplaa ikinä 4Kta varten\nSiltä varalta että banaanilla olisi moisia suunnitelmia - älä tee sitä! Tulisi hirmu kallis ongelmavyyhti. Yksi parempi sitten kun vanhalla väsyttää.\nAjajakolla on selvästi pointti, mutta pakko vetää raja johonkin summaan. Päivittelen sitten joskus hamassa tulevaisuudessa pitkällä pennillä. Wwallun kokoamus tuntuisi parhaalta ja pysyisi budjetissa - jotenkuten ;D. Joten tilaukseen lähtee parin kuukauden sisällä wallun setti paremmalla laatikolla. Näytönohjaimen tuplausta en näe aiheellisena. Kiitoksia vaivannäöstä. Kyselen taas apua, jos kokoamisessa tai käyttöjärjestelmän asentelussa tulee mutkia matkaan.


Rannikkotaival 2020 haastaa kahden opiskelukaverin lisäksi koko Suomen pohtimaan Itämerta ja sen virkistyskäyttöä - ePressi\nRannikkotaival 2020 haastaa kahden opiskelukaverin lisäksi koko Suomen pohtimaan Itämerta ja sen virkistyskäyttöä\nMiten innostaa suomalaisia nauttimaan meriluonnosta ja saada heidät ymmärtämään puhtaan Itämeren tärkeys?\nVanhat opiskelukaverit Petteri Tiainen ja Mikko Sipilä keksivät koronakeväänä hullun idean: Mitä jos meloisimme Suomen rannikon päästä päähän 21 päivässä? Herättäisikö se muitakin, miettimään asiaa?\nHullu idea on muuttumassa 13. heinäkuuta todeksi, kun kahden miehen retkikunta lähtee yli 1000 kilometrin matkalle Virolahdelta.\nTavoitteena on mahdollisimman suoraviivainen reitti, joka päättyisi 21 päivän jälkeen Tornioon.\n”Yritämme siinä lomassa nauttia myös Suomen upeasta saaristosta, jottei reissu mene pelkästään hampaat irvessä puurtamiseksi”, Petteri kertoo.\nPitkä reissu on fyysisesti vaativa, mutta entä henkinen puoli? Ettekö pelkää, että toisen naama alkaa kyllästyttää?\n”Olemme Mikon kanssa meloneet kimpassa ennenkin pidempiä vetoja ja tehty erilaisia reissuja. Tunnemme toisemme hyvin, vahvuuksien lisäksi myös heikkoudet”, Petteri naurahtaa.\nTurvallisuudesta ei tällä reissulla tingitä. Miehillä on mukanaan Garmin InReach -satelliittiviestintälaite, jolla voidaan tarvittaessa ottaa yhteys pelastusviranomaisiin.\n”Suurimpana yksittäisenä riskinä vesillä on nopeasti vaihtelevat sääolosuhteet, eteenkin yllättävä sumu. Reitti pyritään pitämään mahdollisimman suoraviivaisena, mutta sää sanelee näissä hommissa usein sen lopullisen reitin. Kovalla vastatuulella on tietysti helpompi edetä saarien suojassa”, Mikko Sipilä sanoo.\nPetterin ja Mikon matkaa voi seurata Instagramissa osoitteessa instagram.com/rannikkotaival2020. Miesten matkaa ovat tukemassa Suomen Latu, Welhonpesä ja Garmin.